Nedeljni kalendar koncerata u Beogradu i Novom Sadu – Krstarica\nNedeljni kalendar koncerata u Beogradu i Novom Sadu\nTanjug 18. novembra 2021. 13:00\nBEOGRAD – Klasična muzika, alternativni rok i pop žanrovi su koji će biti zastupljeni na predstojećim koncertima u Beogradu i Novom Sadu ove sedmice, koji se održavaju uprkos pandemiji korona virusa.\nSamostalan koncert će večeras održati pop muzičar Sergej Ćetković u Kombank Dvorani, nakon tri godine pauze, od kako nije pevao u Beogradu.\nVeliki pop hitovi dominiraće ove večeri kao presek karijere duge dve decenije.\nU poslednjem periodu je stvarao i primenjenu muziku, za TV seriju – telenovelu “Istine i laži”, kao i ranije za film “Pogled sa Ajfelovog tornja” (2005).\nMuzičar Đorđe Miljenović će u petak na pozornici Hale 6 Novosadskog sajma imati novi koncert, gde su nedavno nastupe imali sarajevska rok grupa “Letu štuke”, i beogradski metal bend “Mortal Kombat”.\nOvog puta Miljenović se ne predstavlja pod svojim umetničkim imenom – Sky Wikluh, kada je u sferi rep i hip hop muzike i deo grupe “Bad Copy”, već kao muzičar u novijoj fazi stvaralaštva gde je napravio zaokret u žanru.\nTako je sa dva studijska albuma “Amovi” i Sam sam se ubio” (Mascom) Miljenović uveliko otišao u domen alternativne “grandž” rok muzike, i redovno pre pandemije imao rasprodate koncerte u klubovima Beograda kao što je Elektropionir.\nDogodilo se i jedno otkazivanje, u pitanju je koncert “Električnog orgazma” u Novom Sadu, usled pandemije, koji je zakazivan iz tri pokušaja.\nNemački šef-dirigent Gabrijel Felc ponovo je pred Beogradskom filharmonijom takođe u petak, ali na Kolarcu, a sam program muzičke večeri je u znaku neobične kombinacije džeza i klasike.\nPublika će ponovo slušati pijanistkinju Aniku Trojtler, koja će nakon Klavirskih koncerata Klare Šuman i V. A. Mocarta od prošli put, sada svirati monumentalni Bramsov “Koncert broj 2”.\nNa programu večeri klasične muzike biće i delo “Furiozo” švajcarskog kompozitora Rolfa Libermana, kao i Štrausova simfonijska poema “Smrt i preobraženje”.\nPetak će biti sadržajan za koncerte, jer je tada u planu i nastup grupe “On Tour”, koja je nastala pre punih deset godina.\nOni će svirati u sali “Amerikana” Doma omladine Beograda, u okviru 7. izdanja Festivala nezavisnog američkog filma „IndieBelgrade“ (19.11.-21.11.).\nBend je objavio tri albuma – “On Tour”, “Folkrock”, “Don’t It Make You Want To Go Home” i odsvirao je veliki broj koncerata u regionu i inostranstvu, solo ili u okviru festivala.\nNa istom festivalu i prostoru, u subotu će koncert imati filmski reditelj i scenarista Milutin Petrović, koji će publici prezentovati svoj najnoviji muzički projekat “John Bonham and His Backing Band”, u u saradnji sa Anom Rodić, književnicom i lajv art performerkom.\nPetrović je ove godine postigao veliki uspeh sa filmom “Nečista krv – Greh predaka”, koji je imao preko 300 000 gledalaca u bioskopima, a uskoro će biti emitovana i serija iz 10 epizoda.\nDo kraja novembra meseca, kalendar koncerata sadrži još neke nastupe, kao što je Big Bend i američki džez muzičar – umetnik na trubi Džon Maršal 25. novembra u Kombank Dvorani.\nZa ovu priliku Maršal je odabrao program poznatih džez standarda, ali i drugih numera koje su postale prepoznatljivi deo njegovog repertoara.\nSpektakl “Rekvijem” Đuzepea Verdija će izvesti Vojvođanski simfonijski orkestar i Hor Opere Srpskog narodnog pozorišta na ovoj sceni 27. novembra u Novom Sadu, povodom 120 godina od smrti ovog velikog kompozitora.\nDirigent će biti Aleksandar Marković, a solisti su sledeći: Ivona Sobotka – sopran, Višnja Radosav -mecosopran, Irakli Murjikneli – tenor i Dragoljub Bajić – bas.\nPijanista Aleksandar Madžar nakon dva koncerta na 53. BEMUS-u imaće dalju seriju nastupa od 22. novembra na Kolarcu, kao koncept sviranja svih Betovenovih sonata (ukupno 32).\nIste večeri 27.novembra alternativni rok bend “E-Play” imaće novi samostalan koncert u sali “Amerikana” Doma omladine, sa mnogim gostima, a veče ranije, 26.11. ponovo nam gostuje, nakon dve godine, hrvatska pop muzičarka Natali Dizdar na pozornici kluba BitefArtCafe.


Dvoje mrtvih na protestima u Venecueli\nProtivnici predsednika, takozvani Čavisti - nazvani po bivšem predsedniku Ugu Čavesu (1999-2013) traže odlazak Nikolasa Madura\nDvojica dvadesetogodišnjaka poginula su tokom demonstracija u Venecueli, na kojima opozicija zahteva ostavku predsednika Nikolasa Madura, prenosi Beta. U protestima opozicije koji traju skoro svakodnevno od 1. aprila stradalo je 72 ljudi.\nTužilaštvo je otvorilo istragu o smrti studenta na protestu na zapadu zemlje.\nKako se navodi, on je stradao kada su naoružani pripadnici milicije otvorili vatru na demonstrante.\nTužioci istražuju i smrt demonstranta na severozapadu zemlje, koji je tokom protesta "pregažen automobilom".\nProtivnici predsednika, takozvani Čavisti - nazvani po bivšem predsedniku Ugu Čavesu (1999-2013) traže odlazak Nikolasa Madura, izabranog 2013, čiji mandat ističe 2019. godine, smatrajući da je on odgovoran za ekonomsku krizu.\nOpozicija mesecima traži prevremene izbore. Prema anketama, sedam od deset Venecuelanaca želi da Maduro ode s vlasti.


Srbija osvojila Trofej Beograda! – Nadlanu.com\nSrbija osvojila Trofej Beograda!\nObjavljeno 17. avg 2014. / 23:39:03\nSEDMOM pobedom u pripremnim utakmicama za Svetski kup u Španiji, košarkaši Srbije osvojili su “Trofej Beograda 2014”. Pred skoro 13.000 gledalaca u “Areni”, naš nacionalni tim u završnici je stigao do ubedljivog trijumfa nad Turskom (79:64) i najavio da bi mogao da ostavi dubok trag i na planetarnom šampionatu.\nBez Teodosića, Nedovića i Krstića, koji se samo lagano zagrevao i simbolično ušao na teren 26 sekundi pre kraja meča, srpski reprezentativci oslonili su se na odbranu i timsku igru u napadu. U odsustvu glavnih poluga, pa i njihovih prvih zamena koje su dosta vremena mirovale na klupi (Bjelica, Micov, Bogdanović), igrači kao što su Jović, Kalinić i Katić pokazali su da u Đorđevićevom sistemu mogu uspešno da odrade posao.\nNi činjenica da u timu Turske nema Turkoglua, Iljasove i Kantera, nije pokvarila utisak o hladnokrvno doslednoj igri “orlova”, posebno onih sa skromnim fondom časova letenja u nacionalnom dresu. Trenutke kada su glavnu reč vodile karte koje obično ostaju van špila prepoznala je i beogradska publika, glasnim aplauzima upućenim Joviću i Kaliniću.\nNaravno, za pobedu protiv tima koji je pre dolaska u našu prestonicu ozbiljno namučio Špance na njihovom terenu, bilo je neophodno da radnu uniformu navuku i oni od kojih se očekuje još više.\n- Igraj Bogdane – dovikivao je selektor Đorđević sa klupe Bogdanoviću, a istu poruku mogao je da pošalje i Bjelici, Micovu, Raduljici...\nBjelica je na pravi način razumeo Saletovu ljutnju i sa dve trojke pogurao privremeno zaglavljenu Srbiju (51:42), ali su Turci namirisali trenutnu slabost rivala i poslednju utakmicu “Trofeja Beograda” učinili neizvesnom skoro do samog kraja. Onda je Bogdanović počeo da igra... Zakucavanje i dve predivne parabole ispaljene daleko od linije za tri poena pretvorile su pobedničku želju Turske u nervozu. Trener Ataman najpre je zbog prigovora zaradio tehničku grešku, a potom iz protesta promenio kompletnu petorku.\nKada je iz igre izvodio Bogdanovića da bi novajliji Milisavljeviću poklonio uspomenu za ceo život, Đorđević je pozdravio “meč vinera”. Ništa nije rekao, ali su misli bile dovoljno glasne: “To je ono što bi trebalo da radiš u Španiji”. Do početka Svetskog kupa ostalo je 13 dana i još dve pripremne utakmice sa Novim Zelandom u Vršcu i Beogradu.\nMARKOVIĆ MVP FINALA\nStefan Marković dobio je trofej namenjen najkorisnijem igraču finalne utakmice. - Odigrali smo pravu takmičarsku utakmicu, dobro je što smo pobedili posle egal završnice. Nadam se da će nam se Krstić i Teodosić priključiti u radu, kako bismo se što bolje uigrali do odlaska u Španiju – kaže Marković.


Foto: rtvatlas / youtube\nZvanična Podgorica mora da ima svoje institucije da bi održala svoju nezavisnost, a Srbija ne može sebi da priušti sukob sa Crnom Gorom, jer će to podriti njen napredak, i ka Evropskoj uniji, ali i kada je reč o stabilnosti u zemlji, kaže visoki saradnik Centra za analizu Evropske politike Januš Bugajski.\nKomenarišući nedavno usvajanje spornog Zakona o slobodi veroispovesti, koji je u crnogorskom parlamentu usovojen pod okriljem noći i nakon hapšenja poslanika opozicionog Demokratskog fronta koji su bili protiv usvajanja tog akta, Bugajski takođe tvrdi "da i dalje ima članova srpske elite i Crkve, koji veruju da Crna Gora pripada Srbiji".\nOn za "Glas Amerike" kaže da mu to liči na ono kako Rusija gleda na Ukrajinu i u tome vidi određene paralele.\nZna da Crnogorska pravoslavna crkva nije priznata na isti način na koji je priznata ukrajinska crkva, ali je, tvrdi, nezavisna i smatra da ne treba isključiti mogućnost da se i to priznanje dogodi u bliskoj budućnosti.\nUpitan da kaže ko prema njegovom mišljenju stoji iza kampanje u Srbiji i da li se može govoriti o istim snagama koje su pokušale da destabilizuju Crnu Goru uoči izbora 2016. godine, Bugajski kaže "da postoji razlika između toga ko okestrira kampanju i ko je vodi".\nElemente za destabiliaziju Crne Gore Bugajski vidi u Crkvi i Vladi Srbije. Ne želeći da pominje imena, kaže da oni "moraju da se pogledaju u ogledalo i da vide u šta vode Srbiju i Crnu Goru, ako nastave sa tim putem konfrontacije.\nGovoreći o uticaju Rusije na događaje u Crnoj Gori, Bugajski kaže da Moskva, "naravno uvek ima ulogu u svemu tome".\n- Rusija nije odustala od pokušaja da destabilizuje Crnu Goru. U suštini, deo ruske politike je da pokuša da destabilizuje NATO iznutra. I dalje može da za to upotrebi srpski nacionalizam, ovo celo pitanje pravosljavlja - naveo je Bugajski, uz napomenu da je Rusija pretrpela veliki poraz u Ukrajini i, kako kaže, ne želi još jedan kada je reč o SPC.\nOn tvrdi da Rusija zato podržava SPC što bi, kako pojašnjava, moglo da uvede Srbiju i Crnu Goru u nasilje, a da pritom neće posledice trpeti Rusije, već lokalno stanovništvo.


RTV Subotica • Marijana Tolimir • 27. oktobar 2021. • 12:20 •\nUdruženje građana „Solidarnost“ pokrenulo je inicijativu da se čitav grad pokrije meračima zagađenosti vazduha, kako bi Subotičani mogli u svakom momentu da se upozore da ne izlaze napolje kada se prekorače dozvoljene granice. Oni su već postavili kontrolne merne uređaje i kako ističu, rezultati su se pogoršali čim je počela grejna sezona. Zbog toga pozivaju nadležne da se ovom problemu pristupi stateški, jer je, kako poručuju, zagađenje vaduha veoma kompleksan problem.\nU oktobru je vazduh bio zagađen čak 11 dana – to su pokazali mali aparati za merenje kvaliteta vazduha, koji iako nisu 100 posto tačni, daju dobru sliku, objašnjavaju iz Udruženja „Solidarnost“. Ono što posebno zabrinjava jeste da u toku dana bude pikova, pa su na primer merači sinoć u 20 časova pokazali ljubičasto – što znači da je vazduh bio opasan za građane.\nKako ističe predsednik „Solidarnosti“ Mikloš Olajoš Nađ, cilje je da se u čitavom gradu u realnom vremena ispituje kvalitet vazduha, kako bi građani u svakom momentu znali da li je opasno da izađu napolje.\nOlajoš Nađ podseća i da po Ustavu Republike Srbije svako ima pravo na zdravu životnu sredinu i na blagovremeno i potpuno obaveštenje o njenom stanju, zbog čega pozivaju lokalnu samoupravu da pristupi ovom problemu s nekoliko aspekata.\nUdruženje građana „Solidarnost“ dobilo je za projekat monitoringa zagađenosti vazduha 50.000 dinara na konkursu Sekretarijata za poljoprivredu i zaštitu životne sredine.


Usvojen Predlog izmena Zakona o zapošljavanju i osiguranju za slučaj nezaposlenosti - Vesti - HSE Portal\n22. Apri. 2021.\nNa predlog Ministarstva za rad, zapošljavanje, boračka i socijalna pitanja, Vlada Republike Srbije je na današnjoj sednici usvojila Predlog izmena i dopuna Zakona o zapošljavanju i osiguranju za slučaj nezaposlenosti, kojim je precizirano da su Strategija zapošljavanja i prateći akcioni plan osnovni dokumenti javnih politika u oblasti aktivne politike zapošljavanja.\nUsvojeni Predlog donet je radi usklađivanja sa Zakonom o planskom sistemu Republike Srbije.\nPredlogom Zakona, ovom Ministarstvu, kao organu državne uprave zaduženom za koordinaciju i praćenje stanja u oblasti zapošljavanja i nosiocu izrade dokumenta javne politike, omogućava se efikasnije planiranje javnih politika u oblasti zapošljavanja, praćenje sprovođenja politike zapošljavanja, analiza efekata sprovođenja, koordinacija i drugo.\nNa ovaj način će se unaprediti postojeći mehanizmi u koordinaciji i komunikaciji, kako sa drugim resornim ministarstvima i nadležnim organima, tako i sa jedinicama lokalne samouprave.\nPodsećamo, Vlada Republike Srbije je 25. februara ove godine usvojila Strategiju zapošljavanja u Republici Srbiji za period od 2021. do 2026. godine, na predlog Ministarstva za rad, zapošljavanje, boračka i socijalna pitanja, čiji je opšti cilj uspostavljanje stabilnog i održivog rasta zaposlenosti zasnovanog na znanju i dostojanstvenom radu.


Firma “Prevent” će i ove sezone podržavati mlade rukometaše RK „Bosna“, a zvaničan ugovor potpisan je danas u Visokom. Ova kompanija svake godine nesebično podržava RK „Bosna“, kako prvi tim, tako i omladinske pogone, na državnom i na međunarodnom polju. Na taj način, “Prevent” direktno pomaže razvoju novih rukometnih talenata u Visokom.\n– Drago nam je da je firma “Prevent” prepoznala jedinstveni sportski brend i 60 godina postojanja RK “Bosna”, te odlučila da u isti ulaže. Mi smo im na tome neizmjerno zahvalni i samo možemo obećati da ćemo njihovo povjerenje zasigurno opravdati i vratiti na najbolji mogući način, tako što ćemo visočku Bosnu vratiti u sami vrh BH rukometa, a zašto ne i Evrope, rekao je sportski direktor RK”Bosna”, Kenan Ahić.


Golove za selekciju Srbije postigli su Marko Sretović, Marko Brkušanin, Nemanja Janković i Aleksa Despotović. U selekciji Španije dva pogotka postigao je Oriol Boronat, a jedan Havier Garsia-Arias (iz penala).\nNaša selekcija odigrala je izuzetno loše prvu trećinu u kojoj su hokejaši Španije većim delom dominirali (odnos udaraca 5-14). Ipak, vođstvo 'furije' iz petnaestog minuta Sretović je uspeo da neutrališe u samoj završnici, nakon prvog isključenja Španaca i asistencije Brkušanina.\nU nastavku potpuno druga slika na ledu. Naši hokejaši preuzimaju inicijativu protiv favorizovanog protivnika, koriste nervozu Španaca i u 37. minutu stižu do vođstva. U još jednoj 'pauer plej' situaciji akciju Jankovića i Milovanovića kruniše Brkušanin. Međutim, već u narednom minutu Ilić pravi prekršaj za penal, a Garsia-Arijas je siguran za remi i na drugom odmoru (2:2).\nI na startu trećeg perioda bolja igra naše selekcije. Vrlo raspoloženi "orlovi" postižu dva pogotka u periodu od 47. do 50. minuta u egal situaciji, a strelci su bili Janković i Despotović za vrednih 4:2. Sjajno veče srspkih hokejaša nije poremetio ni drugi pogodak na meču Boronata, pa je do kraja sačuvano vođstvo i velika pobeda nad favorizovanim protivnikom.\nDrugi meč na Svetskom prvenstvu reprezentacija Srbije igra u ponedeljak od 16 časova i 30 minuta kada će protivnik biti selekcija Belgije, uz direktan prenos na televiziji „Sportklub“, na kanalu „SK Prime“.\nBelgija je na otvaranju Svetskog prvenstva bez većih problema savladala Island rezultatom 4:1, dok se domaća selekcija Hrvatske, uprkos dominantnoj igri, tokom celog meča mučila protiv Australije, osiguravši trijumf tek u samoj završnici za konačnih 3:1.\nU prvom meču drugog kola u ponedeljak od 13 časova sastaju se Australija i Island, dok se u derbi meču šampionata sastaju Španija i Hrvatska (20.15h).\nNajbolje plasirana selekcija na turniru obezbediće plasman u viši rang takmičenja (divizija I, grupa B), dok se najslabiji tim seli u grupu B divizije II.


Dačić: Srbija će braniti Srbe na Kosovu u slučaju napada - Izazov\nNovi magazin 15. marta 2019. 14:31\n„Ako Kfor ne garantuje bezbednost Srba, što mu je obaveza, i ako dodje do oružanog napada na Srbe (na Kosovu) Srbija će braniti Srbe. To niko ne može da nam zabrani jer onda više rezolucija 1244 UN nije na snazi“, rekao je Dačić na konferenciji za novinare posle sastanka sa šefom diplomatije Grenade Čarlsom Piterom Dejvidom.\n„Takse dugo opstaju jer medjunarodna zajednica nije jedinstvena o tom pitanju i pritisak nije efektivan. Bez jasnih preciziranih mera protiv Prištine neće doći do ukidanja taksi i nastavka dijaloga“, rekao je Dačić novinarima posle sastanka sa šefom diplomatije Grenade Čarlsom Piterom Dejvidom.\n„Očigledno da Nemačka i Velika Britanija ne dele entuzijazam da bi relativno brzo moglo da se dodje do rešenja“, dodao je Dačić.


Japanski direktori ranije umiru\n08.03.2012. / 8:50\nTOKIO, U Japanu muškarci na direktorskom položaju i poslovni ljudi umiru mlađi od muškaraca drugih zanimanja zato što posao stavljaju ispred zdravlja, upozorava tim stručnjaka sa Univerziteta Kitasato.\nPodignuta optužnica protiv “Olimpusa”\n07.03.2012. / 10:30\nTOKIO, Tokijsko tužilaštvo podiglo je optužnicu protiv kompanije “Olimpus” i šest njenih izvršnih direktora u vezi sa pronevjerom 1,7 milijardi dolara.\nU Srbiji uhapšeno 11 direktora i inspektora\n02.03.2012. / 11:17\nBEOGRAD, Policija Srbije uhapsila je 11 lica – direktora privatnih preduzeća i inspektora “Jugoinspekta”, zbog sumnje da su odobravali plaćanje nepostojećih usluga i neosnovano prebacivanje novca sa računa kompanija u njihovom vlasništvu.\nDirektori javnih šumskih preduzeća ne podržavaju novi zakon\n03.12.2011. / 12:19\nLIVNO, Direktori svih šumsko-privrednih društava u Federaciji BiH (FBiH), uključujući i direktora federalne Uprave za šumarstvo, ne podržavaju novi zakon o šumama FBiH, jer smatraju da je neustavan, nestručno urađen i na štetu šumarske struke i zaposlenih u sektoru šumarstva.


Odbijen zahtjev za izdavanje okolišne dozvole GIKIL-u (BiH) – PoljoMagazin\nOdbijen zahtjev za izdavanje okolišne dozvole GIKIL-u (BiH)\nGrađani Lukavca i građani Bosne i Hercegovine zaslužuju da u svojim sredinama žive i rade u ekološki zdravom okruženju.\n“Naravno da su investicije i strana ulaganja potrebne i dobrodošle u našu zemlju, ali postrojenja hemijske i koksne industrije, poput GIKIL-a, kao i ostalih industrijskih djelatnosti koje negativno utiču na životnu sredinu, moraju poštovati zakonom propisane uslove. Federalno ministarstvo okoliša i turizma ne može i neće dozvoliti da Bosna i Hercegovina postane deponija za zastarjele tehnologije koje odbacuju razvijene zemlje svijeta”, ističe se u saopćenju.\nU narednoj sedmici federalna ministrica okoliša i turizma Edita Đapo posjetit će Lukavac i još jedanput dati podršku lokalnoj zajednici, nevladinim organizacijama i građanima u njihovim opravdanim zahtjevima za rješavanje ekoloških problema i poboljšanja životne sredine, saopćilo je Federalno ministarstvo okoliša i turizma.\nKategorija: Ostalo Tagovi: dozvola, ekologija, fabrika, poljoprivreda, reka, vesti, voda, zagađenje


DESK tehnički sponzor Gemax Open turnira\nDESK d.o.o je i ove godine uz Gemax Open i ponovo sa istim ciljem – biti bolji, biti savremeniji, nadmašiti, inače odličnu, prošlogodišnju organizaciju. Tehnička podrška je jedan od ključnih faktora uspeha, a ponovni angažman je potvrda DESKu da se prethodnih godina pokazao kao kvalitetan partner u organizaciji velikog događaja, kao što je ovaj Challenger turnir.\nZa potrebe ovogodišnjeg turnira, tehnički sponzor je obezbedio dva Intel® bazirana servera, desktop računare, Samsung multifunkcionalni uređaj i dodatnu opremu.\nDESK server DS3250 je baziran na Quad-Core Intel Xeon procesoru. Projektovan je da radi kao jednostavan fajl server, kao domen server ili mali web server, a učesnicima turnira omogući će trenutni pristup svim informacijama vezanim za turnir (kompletnoj bazi podataka).\nDESK server DS5270 je moćna dvoprocesorska platforma bazirana takođe na Intel tehnologiji, koja će posetiocima zvaničnog sajta turnira omogućiti da uživo prate sve mečeve putem video streaminga, kao i trenutne promene rezultata na Live Scoreboard-u (online semafor za praćenje rezultata).\nDESK računari tipa H206g, Samsung multifunkcionalni uređaj i sva dodatna oprema, pružiće novinarima vrhunske uslove za rad, a igračima kvalitetno provedeno vreme u pauzama između mečeva. Radi se o računarima visokih performansi, koji će biti postavljeni u press centru i prostorijama za odmor igrača.\nSedmi profesionalni teniski turnir Gemax Open 2009 biće održan na terenima TK Gemax od 16. do 22. februara 2009. godine. Pred beogradskom publikom nastupiće Davis cup reprezentativci Srbije (Ilija Bozoljac, Viktor Troicki, Nenad Zimonjić i Janko Tipsarević), kao i Filip Krajinović, juniorski polufinalista Wimbledona i US Opena. Konferencija za novinare povodom početka turnira održana je 12. februara, a na njoj su učestvovali direktor turnira Aleksandar Bolić, drugi najbolje plasirani teniser Srbije Viktor Troicki, predsednik Teniskog saveza Srbije Slobodan Živojinović, predsednik TK Gemax Đorđo Antelj, PR Telekoma Srbija Milica Amidžić i Jelena Anđelić, marketing menadžer Sony Ericssona.


Dozvola za gondolu čeka dopunu – ZoomUe\nby Vesna Đurović · 14 фебруара, 2017\nBEOGRAD-Ministarstvo građevinarstva, saobraćaja i infrastrukture će u najkraćem mogućem roku izdati građevinsku dozvolu za izgradnju gondole na Zlatiboru, ako investitor dostavi kompletnu dokumentaciju.\n„Nakon što je opština Čajetina podnela zahtev za izdavanje građevinske dozvole, od investitora je zatraženo da u roku od 30 dana dopuni dokumentaciju, kako bi ispunio sve zakonom propisane uslove neophodne za dobijanje građevinske dozvole“, kažu u ministarstvu.\nZa prvu i ostale faze gradnje, to nije mogla da učini, zbog spora oko zemljišta koje koristi privatizovano preduzeće PK „Zlatibor“. Izgradna žičare počela je 11. februara radnom akcijom, iako za to nije dobijena dozvola.\nNext story Krivična prijava za krivca za saobraćajku na Rakijskoj pijaci\nPrevious story Vuk Jeremić :Srbija ide u opasnom smeru (video)


Real sprema novo pojačanje, neizvesno da li Jović ostaje (VIDEO) - Kolporter : Kolporter\n> Real sprema novo pojačanje, neizvesno da li Jović ostaje (VIDEO)\nReal sprema novo pojačanje, neizvesno da li Jović ostaje (VIDEO)\nFudbalski klub Real Madrid mogao bi iznova da postane pravi razlog za glavobolje reprezentativca Srbije Luke Jovića, imajući u vidu najnovije planove Madriđana. Oni, naime, prema pisanju “Skaj sportsa”, žele da dovedu u svoje redove trenutno petog najboljeg strelca Premijer lige, Rahima Sterlinga, iz Mančester sitija.\nMadriđani su ranije kao glavnog u svojim planovima imali Kilijana Mbapea, međutim, izglednije je da “trampe” nezadovoljnog Gereta Bejla za Sterlinga, naravno – i da dobro doplate.\nKako javlja pomenuti britanski medij, “kraljevići” su voljni da uz Bejla put Sitija pošalju i 70 miliona funti, što je oko 81 milion evra, a sve kako bi što pre pojačali ofanzivne mogućnosti trinaestostrukog šampiona Evrope.\nReal je, podsetimo, ovog leta potržio 300 miliona evra na dovođenje igrača kao što su Luka Jović, Eden Azar, Rodrigo, Ferland Mendi i Eder Militao.\nJović je najpre kubirio s povredom u novom klubu, potom dobijao šansu “na kašičicu”, a i kada bi duže zaigrao, bio bi to pravi haos zbog stalnih promena jedanaestorke koja nastupa u dresu Reala, da je prvi gol za Madriđane dao tek u sedmici za nama.\n“Skaj sports”, međutim, tvrdi da je uprava Reala veoma zainteresovana da anažuje Sterlinga, a Bejl je važan za taj transfer, kako bi se “jednim udarcem ubile dve muve”. Najpre, smanjiće izdatke za sjajnog igrača Sitija, a pritom će Velšanin ispuniti svoju i želju trenera Zinadina Zidana da ode sa stadiona “Santjago Bernabeu”.\nKoliko bi dolazak Rahima Sterlinga uticao na igre Luke Jovića? Pravo je pitanje, tim pre što ne igraju na istoj poziciji, ali kako je u pitanju krilni napadač, što je pozicija na koju je Zidan u dva navrata stavljao našeg reprezentativca – maltene je sve moguće. U idealnom scenariju po Jovića, Sterling bi, sa ostatkom moćnog veznog reda (Azar, Modrić, Kroz, Kazemiro) činio savršenu pripremu za napadački tandem, u kome bi pored 21-godišnjeg Srbina najverovatnije bio i Karim Benzema. U svim drugim varijantama, Zidan bi se više oslonio na “moć sredine terena” i samo jednog špica, a tu Francuz ima daleko veće poverenje trenera od Jovića, kog bi u tom slučaju čekala klupa.


06. Jul 2016. → Vesti\nPoverenica za zaštitu ravnopravnosti Brankica Janković sastala se sa konsultantkinjom za rodnu ravnopravnost Kancelarije švedske policije Tatjanom Vasić. Tema sastanka bila je saradnja na realizaciji dela aktivnosti u okviru projekta „Razvijanje rodne agende u MUP Republike Srbije 2016-2018″, koji ekspertski i finansijski podržava policija Švedske i Švedska razvojna agencija. Cilj projekta je uspostavljanje novih i…\nSastanak poverenice sa Klodom Kanom\n05. Jul 2016. → Vesti\nPoverenica za zaštitu ravnopravnosti Brankica Janković sastala se sa Klodom Kanom, savetnikom UN rezidentnog koordinatora u Srbiji. Tema sastanka bila je unapređenje zapošljavanja Roma i marginalizovanih grupa, kao i poboljšanje njihovog statusa na tržištu rada. Kan je poverenici Janković predstavio irski FETO model uključivanja zasnovan na principu različitosti kao način rešavanja pitanja sistemske isključenosti sa…


Izvor: Radio Televizija Vojvodine, 20.Maj.2017, 05:16\nDanas je Svetski dan metrologije, a ove godine taj dan će biti obeležen na temu "Merenja u transportu", budući da transport igra veoma važnu ulogu u savremenom svetu.\nKako je saopšteno iz Ministarstva privrede, povodom izabrane teme, vršilac dužnosti direktora Direkcije za mere i dragocene metale Čedomir Belić rekao je da se transportuje sve, pa i hrana, odeća, te sirovine od kojih je sve to napravljeno.\nDa bi transport bio bezbedan, efikasan i sa minimalnim >> Pročitaj celu vest na sajtu Radio Televizija Vojvodine << uticajem na životnu sredinu, prema rečima Belića, potreban je "zapanjujući spektar merenja".\nUpravo je, kazao je, kontinuiran napredak metrologije ključan u pronalaženju novih rešenja u transportnom sektoru, poput pronalazaka vodonične gorivne ćelije, vozila na električni pogon i nove generacije putničkih aviona sa efikasnijom potrošnjom goriva.\nSvetski dan metrologije obeležava se na dan kada je potpisan Metarska konvencija 1875.\nTaj sporazum obezbeđuje osnovu za koherentan sistem merenja širom sveta na kom počivaju naučna otkrića i inovacije, industrijska proizvodnja i međunarodna trgovina, kao i unapređenje kvaliteta života i zaštita životne sredine na globalnom nivou.\nInače, Direkcija za mere i dragocene metale, organ uprave u sastavu Ministarstva privrede, obavlja poslove koji se odnose na: upotrebu zakonskih mernih jedinica, razvoj, ostvarivanje proglašavanje i usavršavanje etalona Srbije, obezbeđenje metrološke sledivosti, sprovođenje metrološkog nadzora, ispitivanje prethodno upakovanih proizvoda, ocenjivanje usaglašenosti merila, izradu metroloških propisa, obezbeđenje metroloških informacija, distribuciju vremena i druge poslove iz oblasti metrologije.\nNjena dostignuća primenjuju se u utvrđivanju kvantiteta i kvaliteta proizvoda i usluga, u naučnim istraživanjima.\nKao komponenta infrastrukture kvaliteta, metrologija je veoma značajna za naučni i tehničko-tehnološki progres svake nacionalne ekonomije.\nMetrologija u Srbiji ima dugu tradiciju.\nZakonom o merama od 1. decembra 1873. godine uveden je decimalni metarski sistem mera, obrazovano je Odeljenje mera pri Ministarstvu finansija Kneževine Srbije sa zadatkom da se stara o kontroli mera i poređenju pramera, a 1879. godine Srbija je pristupila Metarskoj konvenciji.\nOna je deo sistema infrastrukre kvaliteta u Srbiji.


Trivić: "Balmun" konferencija prilika za sticanje vještina i znanja\nFoto: Srna | Trivić: "Balmun" konferencija prilika za sticanje vještina i znanja\nSrna 12.04.2019 10:46\nBANJALUKA - Ministar prosvjete i kulture Republike Srpske Natalija Trivić otvorila je danas u Banjaluci sedmu "Balmun" konferenciju - svojevrsnu simulaciju sjednice Generalne skupštine UN koja je okupila oko 300 srednjoškolaca iz 10 zemalja, navodeći da će mladi na ovom skupu steći važne vještine i znanja.\nTrivićeva je rekla novinarima da će mladi učesnici - učenici gimnazija na konfereniciji razgovarati o značajnim temama za društvo.\n"Prednost je u tome što učenici srednjih škola stiču određene vještine, odnosno znanja u komunikaciji, pregovaranju, načinu kritičkog razmišljanja, što je i jedan od strateških ciljeva u našoj Strategiji za razvoj obrazovanja", navela je Trivićeva.\nOna je istakla važnost komunikacije učenika iz Srpske sa učenicima iz drugih zemalja, dodajući da će na taj način moći da spoznaju međudržavnu raznolikost i saradnju sa jedne strane, dok će s druge strane moći da zastupaju svoje i kritičko mišljenje svoje zemlje - Republike Srpske.\n"Izuzetno je značajno što se jedna takva manifestacija, u organizaciji Gimnazije Banjaluka, dešava u Republici Srpskoj", rekla je Trivićeva.\nGradonačelnik Banjaluke Igor Radojičić, koji je prisustvovao otvaranju "Balmun" konferencije, rekao je da ovaj skup pozitivno utiče na reputaciju grada.\n"Ova konferencija je izvanredna prilika da mladi sa drugih meridijana upoznaju Banjaluku i steknu prve informacije, nadam se lijepe, o našem gradu", kaže Radojičić.\nOn je rekao da je grad podržao konferenciju, podsjetivši da je ona prošle godina dobila Aprilsku nagradu grada za mlade.\nProfesor banjalučke gimnazije Žana Stević, koja je osnivač i organizator skupa, rekla je novinarima da će na konferencijskim komitetima učenici raspravljati i davati svoja rješenja globalnih, gorućih i aktuelnih problema, među kojima je i problem Kosova.\nOna je navela da je ovogodišnja konferencija okupila 22 delegacije i oko 300 učesnika iz BiH, Srbije, Hrvatske, Slovenije, Crne Gore, Makedonije, Rumunije, Mađarske, te SAD, Iraka i Meksika.\nStevićeva je dodala da su podršku ovom događaju dali Ministarstvo prosvjete i kulture Republike Srpske, Gradska uprava Banjaluka i brojni sponzori.\nGeneralni sekretar "Balmun" konferencije Aleksandra LJepojević rekla je da ovaj skup ima veliki značaj za grad Banjaluku, a posebno za banjalučku gimnaziju jer okuplja više od 20 delegacija iz različitih zemalja i ima veliku obrazovnu vrijednost zato što pomaže mladima da se upoznaju sa politikom današnjice.\n"Balmun" je jedna od konferencija Modela UN koje se održavaju u više od 80 gradova svijeta.\nGlavni cilj je edukacija mladih o aktuelnim dešavanjima i temama u međunarodnim odnosima i diplomatiji o kojima će se diskutovati na konferencijama UN.\nNatalija Trivić Balmun Banjaluka


U toku je polaganje prijemnih ispita za upis na državne fakultete - Pirot Plus Online\nU toku je polaganje prijemnih ispita za upis na državne fakultete\n04. septembar 2014. 07:59 Društvo Pirot Plus Online\nNa državnim fakultetima u toku je drugi upisni rok. Danas su počeli prijemni ispiti koji će trajati do 6.septembra, konačni rezultati biće objavljeni 12. a upis mora bi da bude završen do 14. septembra.\nPrijemni ispiti u drugom upisnom krugu u toku su i u Visokoj strukovnoj školi za obrazovanje vaspitača u Pirotu, gde su u prvom upisnom krugu popunjena sva budžetska mesta a slobodnih mesta ima za samofinansirajuće. Profesorka Visoke škole, Mirjana Stanković Đorđević, kaže da se danas u ovoj školi polaže prijemni ispit.\n-Prijemni ispit sastoji se iz dva dela, prvi je test iz srpskog jezika i književnosti a drugi iz opšte kulture i informisanosti. Smatram da naši testovi nisu teški i da će kandidati svoje obaveze završiti, prvo ovu a zatim nastaviti školovanje. S obzirom da su se potencijalni studenti prijavljivali u ponedeljak i utorak mi smo zadovoljni brojem zainteresovanih kandidata. Bdužet smo popunili slobodnih mesta ima još za samofinansirajuće studente-kaže Stanković Đorđević.\nSredinom septembra za one koji su zakasnili sa prijavom biće treći upisni rok.\n-Kao škola imamo tu mogućnost, da organizujemo i treći rok, jer već tokom jučerašnjeg dana imali smo najave zainteresovanih kandidata koji su iz raznoraznih razloga zakasnili da se prijave u ovom roku-dodaje Stanković Đorđević.\nPored trogodišnjih osnovnih studija imamo i specijalističke studije, tako da studenti koji upišu osnovne studije mogu u ovoj školi da zaokruže četvorogodišnje obrazovanje. U to ku je izmena Zakona o visokom obrazovanju koja će omogućiti organizovanje i strukovnog mastera, pete godina i na taj način omogućiti dalje usavršavanje studenata. Pored master programa priprema se još jedan osnovni strukovni program koji će najverovatnije biti usmeren na oblast umetnosti, kaže profesorka Mirjana Stanković Đorđević.


Saveti za parkiranje u gradskoj gužvi - Pasarela\nParkiranje je, naročito u većim gradovima, oduvek predstavljalo problem ne samo za trenutne posetioce, već čak i za lokalce za koje ne postoji dovoljan broj parking mesta, pa čak ni onih koje bi mogli da zakupe i reše problem parkiranja kod kuće, ali čak je i to postalo izazov. Ironija svega je što upravo nedostatak parking mesta i garaža zapravo i uzrokuje nastanak tolikih gužvi u saobraćaju, što opet izaziva dodatno zagađenje, i to sve na kraju rezultuje jednim začaranim krugom koji nikako da se prekine, osim ako se ne krene od korena problema a to su parking mesta.\nOsim ako niste rešili da prodaja automobila postane način da rešite problem, pošto kada je u pitanju otkup polovnih automobila Beograd, na pimer, zaista može dosta da ponudi i da vas reši muka, ali u slučaju da još uvek ne želite da pređete na bicikl ili neki drugi dvotočkaš, u nastavku teksta možete pročitati na koji način da se snađete u gradskoj gužvi po pitanju parkiranja, i koja bi eventualno bila trajna rešenja za to.\nKako da smanjite kruženje?\nKao što smo već rekli, jedan od direktnih uzročnika nastanka gradskih gužvi je nedostatak parkinga, a drugi, koji proizilazi iz prvog jeste potreba vozača da kruže i po 20 minuta u potrazi za istim, zbog čega dolazi do prevelikog broja automobila istovremeno zaglavljenih na ulicama. Kada se gužve formiraju uvek na istim mestima u gradu, jedan od razloga za to je i nedovoljni kapacitet saobraćajnice da podrži toliki broj vozila (odnsono nedovoljno širok put), a drugi uzorci mogu biti nesreće ili radovi, koji će uvek uzrokovati zastoje ili preusemeravanje.\nPrimarni cilj je smanjiti bespotrebno kruženje u potrazi za parkingom, ne samo zbog stvaranja gužvi i zagađenja (jer zeleni automobili kod nas nisu još uvek postali svakodnevnica), već i zbog frustracija koje to izaziva kod vozača, kad svaka vožnja postaje izazov za sebe. Najmanje što vi možete da uradite, za početak, jeste da se koristite alternativnim rutama, koje mogu biti duže ili zamornije, ali bar vas neće uvući u zastoj, ili da se strateški krećete ka najbližem mestu gde znate da postoji parking ili garaža, pa ostatak puta pređete pešice.\nRazlog zašo ne preporučujemo jurnjavu za besplatnim parkingom pošto-poto jeste za to što u procesu da izbegnete plaćanje, doprinosite stvaranju još veće gužve, budući da većina vozača razmišlja upravo na ovaj način, a u nekim situacijama je ipak bolje i platii, ako ćete zahvaljujući tome stići na vreme, a i manje ćete se nervirati.\nParking zone i parkirališta\nŠiri centar grada, u kome je najteže i naći parking i u čijim deonicama se najčešće i formiraju gužve, podeljen je u 3 zone, crvena, žuta i zelena, i u zavisnosti od toga u kojoj se nalazite, ograničeno je i vreme koliko ćete se zadržati. Prekoračenje vremena u zoni nije preporučljivo zbog striktne kontrole, kao i zbog toga što su kazne visoke, pogotovo ako vam pauk odnese auto.\nKao što smo naglasili, pošto se neretko dešava da ljudi kruže i po pola sata da bi našli prazno parking mesto u zoni, druga opcija su javne garaže. Javne garaže naplaćuju svaki započeti sat, a cene zavise od adrese gde se nalaze. 9 ovakvih garaža je raspoređeno u širem i užem centru grada. Postoje i parkirališta koja se nalaze po celom gradu, i takođe naplaćuju po započetom satu.\nOpcije poput privatnih parking mesta u okviru dvorišta zgrada su takođe odlična varijanta ako ne postoji nikakav način da izbegnete svakodnevnu gužvu i svakako će vas snaći, pa je možda dobro da uložite u parking mesto koje se nalazi na putu do posla, ako će vas to poštedeti stresa i frustracija, kao i svakodnevnog kašnjenja i potrage za praznim parking mestom.\nNe mogu da se ljubim s devojkom koja “nezna”, “sumlja” i “ekstra” se ljubi


Andrija Mandić: Za Crnu Goru najbolje rešenje da se bira nova vlada sa novim premijerom\nJedan od lidera crnogorskog Demokratskog fronta (DF) Andrija Mandić izjavio je da je najbolje rešenje da se bira nova vlada, sa novim premijerom, koja bi imala mandat do redovnih parlamentarnih izbora.\nOn je za A1 TV uoči sutrašnjeg sastanka partija parlamentarne većine u Skupštini Crne Gore kazao da bi to bio diskontinuitet sa ovih 200 loših dana Vlade Zdravka Krivokapića "koja ništa dobro nije uradila".\nLideri stranaka koje čine parlamentarnu većinu sastaće se sutra u 17 časova kako bi razgovarali o daljim koracima u cilju prevazilaženja aktuelne političke krize koja je posebno eskalirala posle smene ministra pravde Vladimira Leposavića na zahtev premijera i usvajanja Rezolucije o genocidu u Srebrenici.\nOstavku premijera Krivokapića traži Demokratski front (DF), najjači savez vladajuće većine, a prethodnih dana su lideri tog saveza i Krivokapić međusobno razmenili niz teških optužbi.\nVećina parlamentarna većine, kako je istakao Mandić, ne podržava Zdravka Krivokapića za premijera.\n"Potpuno resetovanje nam sledi. Spremni smo da sednemo i da se dogovorimo o svemu. Resetovanje, ako bude moguće, biće praćeno i nekim obavezama, kao što je lustracija, zaštita srpskog naroda i jezika i očuvanje dostojanstva i časti Srpske pravoslavne crkve potpisivanjem Temeljnog ugovora, kao i sprovođenje popisa", naveo je, pored ostalog, Mandić.\nAko se ide na izbore, dodaje, onda je najbolje da se konstituiše prelazna vlada kao vlada zadatka koja bi obezbedila održavanje popisa, čišćenje biračkog spiska i pripremila ambijent za održavanje izbora.\nOn je ukazao da Krivokapić i Bečić imaju podršku 14 od 41 poslanika parlamentarne većine. Lideri tri vladajuće koalicije u Crnoj Gori Aleksa Bečić, Zdravko Krivokapić i Dritan Abazović saopštili su da su protiv rušenja Vlade i održavanja novih izbora kao i da je neprihvatljivo uplitanje stranog faktora u rešavanje unutrašnjih pitanja koja se tiču države Crne Gore.\n"Premijer i predsednik parlamenta imaju podršku 14 poslanika i misle da je to dobro i da je to dovoljno, a u svakoj iole demokratskoj državi, kada bi neki premijer čuo da nema podršku parlamentarne većine, sam bi postavio pitanje svog poverenja", rekao je Mandić.\nOn je naveo da manjina unutar parlamentarne većine sprovodi teror, i da je to nedopustivo.


Pretplata za RTS ipak ostaje!? – Nadlanu.com\nObjavljeno 22. maja 2013. / 23:57:52\nMeđutim, nakon razgovora sa ministrom finansija i privrede Mlađanom Dinkićem zaključeno je da u ovom trenutku nema dovoljno sredstava za javne servise u budžetu, zbog čega nije isključena mogućnost da se odustane od te ideje i zadrži RTV pretplata u nekom obliku, saznaje “Danas”.\nPrema rečima izvora lista, stopa naplativosti pretplate za javni servis vrtoglavo opada nakon najava da će se ta obaveza ukinuti novim zakonom, zbog čega je Vlada Srbije donela odluku da do pronalaska trajnog rešenja pomaže funkcionisanje RTS-a.\nDo sada su iz Ministarstva finansija uplaćene tri rate Javnom servisu od po 1,8 miliona evra, bez čega, prema rečima izvora iz RTS-a, “ne bi mogli da funkcionišu”.\nU Ministarstvu finansija su “Danas” uputili na Vladu Srbije, a u Vladi kažu da je reč o kreditu koji RTS dobija, ali detaljnije podatke nisu dobili.\nNacrti zakona o elektronskim medijima i zakona o javnim servisima trebalo je već da bude stavljen na uvid javnosti i na javnu raspravu, ali se to i dalje odlaže zbog utvrđivanja načina finansiranja javnih servisa.\nEvropska unija, prema rečima izvora lista, “nije srećna” zbog ukidanja pretplate i prelaska RTS i RTV na budžet, dok se polovina članova radne grupe koja piše zakone i dalje protivi stavu države.\nKao ideja, pominje se da pretplata ostane uz račun za električnu energiju, ali tako da bude “povezana” sa računom koji ne bi mogao da se plati bez pretplate.\nS druge strane, te obaveze bi bili oslobođeni građani sa socijalnim energetskim kartama.\nPomoćnik ministra kulture Dragan Kolarević nije mogao da da konkretne informacije o tome šta se dešava sa medijskim zakonima, tvrdeći da bi “bilo šta što bi rekao u ovom trenutku bila dezinformacija”.\n“Nacrti zakona za sada miruju, jer treba da se vidi koliko će biti potrebno sredstava iz budžeta za javni servis i kako to izdvojiti”, napominje Kolarević.\nOn je, međutim, i dalje uveren da će biti dva odvojena zakona – o elektronskim medijima i javnim servisima, ali dodaje da će se to znati nakon novih sastanaka sa radnom grupom.\nNa pitanje “Danasa” da li postoji mogućnost da se odustane od ideje da se javni servis finansira iz budžeta i da ipak ostane pretplata, Kolarević je rekao da u ovom trenutku ne može ništa da kaže.


Ova kompanija sa sjedištem u Hanoveru u posmatranom kvartalu povećala je prihode, na godišnjem nivou, 14 odsto, na 9,6 milijardi evra, što nije daleko od najbolje prognoze finansijskih stručnjaka, prenio je Rojters.\nOperativni profit dostigao je milijardu evra, prema 953,1 milion, koliko je predviđao konzenzus analitičara.\n“Početak godine je vrlo ohrabrujući i očekujemo nastavak rasta i u narednim kvartalima”, rekao je generalni direktor, Elmar Degenhart, dodajući da povećanu tražnju za gumama namijenjenim zamjeni, prati povećanje proizvodnje automobila.\nIsti izvor podsjeća da je Kontinental podigao godišnju prognozu u martu, očekujući u ovoj godini prihode od oko 37,5 milijardi evra, uz rast od blizu 9,0 odsto.\nIz kompanije su tada napomenuli da bi slabljenje evra prema dolaru moglo da doprinese ukupnom godišnjem prihodu sa oko 1,0 milijarde evra. Tanjug\nTagovi: gumekontinental agprihodirast


Dan planete Zemlje - Kameleon M&M\nDan planete Zemlje obilježava se svake godine 22. aprila u više od 150 zemalja širom svijeta. Kao globalni pokret usmjeren je na zaštitu okoliša i prirodnih resursa naše planete, a ovogodišnja kampanja nosi naziv “Drveće za planetu”.\nCilj kampanje je podsticanje ljudi širom svijeta za provođenje sadnje drveća, čime se ukazuje na značaj proširenja zelenih površina, ne samo u urbanim zonama nego i na štete koje se nanose zraku, vodi, zemlji i ljudima uništavanjem drveća ili sječom šuma.\nFond za zaštitu okoliša FBiH, kao finansijska institucija, u skladu s postojećim mehanizmima već šestu godinu podržava aktivnosti koje promoviraju ciljeve i načela zaštite okoliša na teritoriji Federacije BiH.\nU januaru 1970. američki senator i ekološki aktivist Gaylord Nelson odlučuje da se nacionalna obuka o životnoj sredini zove Dan Zemlje i da se održava 22. aprila.\nUz to senator Nelson proklamuje 1971. treću sedmicu u aprilu kao „Sedmicu Zemlje“, koja postaje nacionalni događaj, a Američki kongres usvaja većinu zakona za zaštitu životne sredine.


Teodosić je u pripremnom meču protiv Litvanije u „Areni” povredio stopalo i nije mogao da pomogne drugovima. Ali kako stvari stoje, Teo će biti spreman za novu klupsku sezonu i izazove u Virtusu.\n- Miloš neće igrati na prvoj utakmici, ali će biti u potpunosti spreman od početka oktobra. Potpuno će se oporaviti i uskoro će izaći na teren - rekao je izvršni direktor Virtusa Luka Baraldi.\nTeodosić je u julu potpisao trogodišnji ugovor sa nekadašnjim prvakom Evrope koji sa klupe predvodi Aleksandar Đorđević.\nIskusni plejmejker je karijeru počeo u FMP iz Železnika, a igrao je još u Olimpijakosu, CSKA i Los Anđeles Klipersima.


Dobra knjiga - 30. februar - Fantastika, horor -\nČitalac do poslednjih stranica neće znati u čemu je začkoljica i kako će se sve završiti, pogotovu neće znati hoće li ipak biti hepienda ili će doći do smaka sveta. Nestrpljivima se već na prvim stranicama mnogo toga otkriva, dok će posvećeniji pažljivo pratiti najavljeno izumiranje daleke vanzemaljske rase, koje registruje i NASA čiji predstavnici infiltrirani u ljudskim i drugačijim oblicima dolaze na Zemlju (Crna Gora, Srbija, London, Rim, Rozvel...) i o svom spasu na bizaran način i uz originalno sredstvo pregovaraju sa Srbinom iz Beograda, tipičnim ovdašnjim biznismenom.\nAutor: Jelena Ðurović\nŠamanijada je ratničko delo! Odrediti ovaj fraktalni roman kao naučnu fantastiku bilo bi podjednako jednoznačno koliko i reći da je u pitanju postkastanedinska egzegeza! Ipak, teme i motivi sa kojima se naučna fantastika batrga od samog ...


romi - Dnevni list Danas\nPočetna » romi » Page 9\nStupanjem u maloletničke brakove nema izlaska iz siromaštva\nU većini slučajeva pokazalo se da stupanjem u maloletničke brakove nema izlaska iz začaranog kruga siromaštva, nego upravo suprotno.\nPotpredsednica Vlade Srbije Zorana Mihajlović potpisala je, Protokol o saradnji sa predsednikom Nacionalnog saveta romske nacionalne manjine Tefikom Ramadanovićem.\nOdabrani projekti za unapređenje položaja Roma\nGradska komisija odabrala je projekte za unapređenje položaja Roma, koji će se realizovati sredstvima iz budžeta.\nPoverenica: Diskriminacija Roma\nPoverenica za zaštitu ravnopravnosti Brankica Janković ocenila je da su prekršene odredbe Zakona o zabrani diskriminacije u postupku koji je sproveden po pritužbi protiv Opšte bolnice „Dr Laza K. Lazarević“ Šabac, zbog diskriminacije na osnovu pripadnosti romskoj nacionalnoj manjini.\nIzložba o stradanju Roma u ratu\nPovodom obeležavanja sto godina od završetka Prvog svetskog rata Kuća romske kulture iz Beograda i Muzej Vojvodine priređuju izložbu pod nazivom Stradanje Roma u Prvom svetskom ratu.\nSprečiti maloletne brakove\nDečiji brakovi su prisutni među opštom populacijom u Srbiji, često među siromašnijim stanovništvom i u ruralnim predelima.\nGračanin: Nezaposlenost Roma vid diskriminacije\nViše od 95 odsto Roma je radno sposobno, a nije u radnom odnosu, dok je poražavajući podatak da je trećina te populacije u sivom sektoru, rekao je predsednik Asocijacije koordinatora za romska pitanja Dragan Gračanin.\nPiše: Vojislav Milovančević 26. 10. 2017.\nU beogradskom naselju Vidikovac dogodio se četvrti napad na dve romske porodice,\nkojima je noćas grupa nasilnika, sa sekirama i bejzbol palicama demolirala baraku u kojoj žive od 2009. godine, objavila je Radio Slobodna Evropa i navela da je petoro\nnasilnika privedeno u policijsku stanicu.\nMihajlović: Posebnu pažnju posveti zapošljavanju Roma\nNapredak u socijalnom uključivanju Roma je moguć samo ako se svi u zemlji uključe u taj proces na svim nivoima, uključujući Vladu, lokalne samouprave i organizacije civilnog društva, ocenili su danas učesnici konferencije o socijalnom uključivanju Roma.


Sirijska opozicija podržala Kurde protiv Turske - Sputnjik Srbija\n10:23 29.08.2016 (osveženo 10:38 29.08.2016) Preuzmite kraći link\nDeset odreda opozicione Slobodne sirijske armije (SSA) objavilo je snimak na internetu u kojem osuđuje vazdušne udare turske avijacije i međunarodne koalicije po civilima u području grada Džarablusa.\n„Zbog povećanja agresije prema našim revolucionarima i sirijskim civilima u celini u području Džarablusa na severu Alepa, između ostalog u vezi s okupacijom dela sirijske teritorije od strane turske vojske, mi kategorički osuđujemo ove akcije i podršku Turske radikalnim grupama i stajemo u isti rov sa vojnim savetom Džarablusa i njegovim građanima“, izjavio je jedan od lidera SSA.\nPredstavnik odreda opozicije u potpunosti je odgovornost za pogibiju civila u području Alepa svalio na koaliciju na čelu sa SAD.\n„Pozicije grupe DAEŠ-a nekoliko metara od sela nisu bile napadane“, navodi se u saopštenju.\nRanije su Kurdi izjavili da i turska avijacija i artiljerija granatiraju dva naselja u blizini sirijskog Džarablusa, a da je broj žrtava dostigao 30 ljudi.


Politika\t05.01.2017 21:28\nFrancuski apelacioni sud danas je odlučio da će Ramuš Haradinaj ostati u pritvoru dok Srbija ne bude uputila zvaničan zahtev za izručenje, prenosi Rojters.\nMinistarstvo pravde Srbije prosledilo je u četvrtak po podne francuskim pravosudnim organima sudsku dokumentaciju u vezi sa slučajem Ramuša Haradinaja, poslanikom u kosovskom parlamentu i predsednikom Alijanse za budućnost Kosova, uhapšenog u toj zemlji po srpskoj poternici za ratne zločine. Ministarstvo je dokumentaciju prosledilo sudu u Kolmaru, na istoku Francuske, nakon što ga je Interpol obavestio da je Haradinaj priveden.\nDa li će i kada pokrenuti postupak ekstradicije zavisiće od odluke francuskog suda. Ukoliko francuski sud odredi ekstradicioni pritvor Haradinaju, srpsko Ministarstvo pravde će francuskim pravosudnim organima proslediti molbu za izručenje uz kompletnu prevedenu dokumentaciju kojom se potkrepljuju sumnje u optužbe koje mu se stavljaju na teret.\nFrancuski pravosudni organi trebalo je da tokom dana odluče da li će Haradinaj ostati u ekstradicionom pritvoru do konačne odluke o izručenju ili će biti pušten na slobodu. Odluka će zavisiti od procene osnovanosti srpske poternice po kojoj je uhapšen, odnosno zahteva za njegovo privođenje i izručenje. Postoji mogućnost da Haradinaj na slobodi čeka odluku o izručenju, ali uz zabranu napuštanja teritorije Francuske. Koji će od ovih scenarija biti realizovan, biće poznato nakon što Haradinaja sasluša nadležni francuski tužilac. Kada je reč o takozvanoj skraćenoj proceduri izručenja, ona u ovom slučaju nije izvesna, jer će se Haradinaj sasvim sigurno, protiviti izručenju Srbiji.\nPremijer Srbije Aleksandar Vučić izjavio je da će naša zemlja od Francuske zatražiti izručenje Haradinaja. Obraćajući se novinarima u Vladi Srbije, Vučić je rekao da se nada da će u ovom slučaju u Francuskoj pravo biti iznad politike. Premijer je dodao da domaće tužilaštvo ima mnogobrojne dokaze, te da bi bilo veoma neobično da Francuska ne postupi u skladu sa pravom, već sa političkim stavovima.\nRamuš Haradinaj, podsetimo, uhapšen je u sredu na aerodromu u Bazelu, na osnovu međunarodne poternice koju je za njim 2004. godine raspisala Srbija zbog ratnih zločina na KiM tokom 1998. i 1999. godine. Ime Ramuša Haradinaja nesumnjivo je najpoznatije među komandantima takozvane OVK. Rukovodio je operativnom zonom „Dukađini”, čiji je štab bio u selu Jablanica.\nVlasti u Beogradu sumnjiče Haradinaja za mnoge zločine nad Srbima u tom delu KiM. Okrivljen je za masovno ubistvo Srba na području Glođana, gde je u leto 1998. godine nađeno više od 20 tela. Prema izvodima iz sudskih spisa na osnovu kojih je otvorena istraga, Haradinaj je naredio da se u podrumima hotela „Paštrik” osnuje improvizovani zatvor, u kojem su pripadnici OVK zatvarali civile nealbanske nacionalnosti.\nU noći između 13. i 14. juna 1999. godine, Haradinajevi podređeni, kako se sumnja, silovali su B. Š, a sumnja se da je upravo on naredio da se srpski civili, koji su dan ranije zaustavljeni u koloni svatova, muče, siluju i, na kraju, streljaju. Oni su prvo odvedeni u podrum hotela „Paštrik”, gde je maloletnu mladu silovao, kako se sumnja, i Haradinaj.\nOn, kao i dvojica njegovih saradnika, oslobođeni su u Haškom tribunalu optužbi za zločine u logoru Jablanica, u procesu u kojem je ubijeno 19 svedoka. Njegovo ime povezivano je i sa slučajem trgovine ljudskim organima, odnosno slučajem „žuta kuća”. Prema informacijama do kojih je svojevremeno došlo srpsko tužilaštvo, Haradinaj je organizovao odvođenje civila u Albaniju, gde su im uzimani organi, a ima indicija da je u tom periodu često putovao u Tiranu odakle se vraćao sa torbom punom novca zarađenog trgovinom organima.\nHapšenje Haradinaja nije prvo po poternici koju je za njim raspisala Srbija. Predsednik Alijanse za budućnost Kosova hapšen je i u junu 2015. godine u Sloveniji, takođe po Interpolovoj poternici. Posle dva dana vraćen mu je pasoš i dozvoljeno mu je da napusti Sloveniju.\nTahiri: Primitivan akt\nPrivođenje Haradinaja po poternici Srbije izazvalo je mnogobrojna reagovanja u pokrajini. Kako prenosi AP, kosovska vlada je optužbe protiv Haradinaja okarakterisala kao „nezakonite, nepravedne i tendenciozne” i napominje da je tribunal UN oslobodio Haradinaja optužbi za ratne zločine.\nMinistarka u kosovskoj vladi za dijalog sa Beogradom Edita Tahiri prokomentarisala je hapšenje Ramuša Haradinaja po optužnici vlasti u Srbiji kao „primitivan akt” koji nije u duhu postojećeg dijaloga. „Poternica Srbije za šefom Alijanse za budućnost Kosova proizvoljan je akt koji pokazuje divljaštvo srpske politike koja je kapitulirala na Kosovu od OVK i Severnoatlantske alijanse”, izjavila je Tahirijeva prištinskim medijima.\nOna je uputila pismo Evropskoj uniji, od koje je zatražila da se hitno posveti oslobađanju Ramuša Haradinaja, i da izvrši pritisak na Srbiju da zaustavi tendenciozno ponašanje koje ozbiljno ugrožava dijalog u Briselu, prenosi Tanjug.\nKako su uhapšeni pa pušteni Tači i Čeku\nHaradinaj nije jedini Albanac koji je hapšen u inostranstvu po poternici koju su za njima raspisali srpski organi, ali i ubrzo pušten. Lider kosovske Socijaldemokratske partije Agim Čeku hapšen je čak tri puta po poternici koju je za njim raspisala Srbija. Čeku, međutim, nikada nije izručen Beogradu iako je Srbija protiv njega raspisala crvenu interpolovu poternicu koja ga tereti za genocid, zločin koji ne zastareva.\nBivši kosovski premijer, nekadašnji komandant Kosovskog zaštitnog korpusa i načelnik štaba Oslobodilačke vojske Kosova (OVK), prvi put je po srpskoj Interpolovoj poternici uhapšen u Sloveniji, krajem oktobra 2003. godine.\nUhapsila ga je slovenačka aerodromska policija dok je na Brniku čekao avion za Prištinu. On je, kako su javili tamošnji mediji, tada kod sebe imao pasoš Hrvatske.\nKrajem februara 2004. godine Čeku je uhapšen, pa pušten u Mađarskoj. Čeku je maja 2009. godine, ponovo prema srpskoj poternici, proteran iz Kolumbije gde je učestvovao na konferenciji o razoružanju.\nGotovo identična situacija odigrala se i prilikom hapšenja Hašima Tačija, lidera Demokratske partije Kosova krajem juna 2003. godine u Budimpešti. Iako je srpska poternica za njim bila na snazi, Tači je samo nekoliko časova kasnije, pušten na slobodu.\nTužilaštvo: nema prekida postupka protiv Haradinaja\nRukovodilac Tužilaštva za ratne zločine Milan Petrović je izjavio da postupak protiv bivšeg haškog optuženika i lidera Alijanse za budućnost Kosova Ramuša Haradinaja, koji je uhapšen u Bazelu po poternici Srbije, ne zastareva.\n„Tužilaštvo za ratne zločine se bavi krivičnim delima koja ne zastarevaju, dakle postupak protiv Ramuša Haradinaja trajaće dok je on živ. Nema prekida postupka”, rekao je Petrović za RTS, prenosi Tanjug.\nOn kaže da će se Tužilaštvo za ratne zločine usredsrediti na prikupljanje novih dokaza i upotpunjavanje optužbe protiv Haradinaja. „Neće moći da se oslobodi toga sve dok ne izađe pred nadležni sud, a u ovom konkretnom slučaju taj nadležni sud bio bi sud u Srbiji”, objasnio je Petrović.\nMinistarstvo pravde zatražiće izručenje Haradinaja što pre\nMinistarstvo pravde Srbije zatražiće u što kraćem roku izručenje Ramuša Haradinaja iz Francuske, rečeno je u Tanjugu u tom ministarstvu. Nakon odluke suda u Kolmaru, Ministarstvo pravde će, kako je rečeno, pripremiti i proslediti tom sudu zahtev za izručenje uz neophodnu dokumentaciju prevedenu na francuski jezik.


Hrvatski guverner očekuje rast BDP-a od 8,5 posto u 2021.\nTanjug 30. septembra 2021. 14:09\nZAGREB – Guverner Hrvatske narodne banke (HNB) Boris Vujčić izjavio je danas da se u trećem kvartalu očekuje visok rast bruto domaćeg proizvoda (BDP), te da bi na nivou cele 2021. godine on mogao da dostigne 8,5 posto.\nTa optimističnija projekcija od prethodne uključuje rast prihoda od turizma koji su nadomak nivoa od 90 posto iz rekordne 2019, rekao je Vujčić, prenosi Hina.\nProjekcije za 2022. godinu su nešto umerenije, pri čemu u HNB-u očekuju rast BDP-a od 4,1 posto, uz značajne rizike i za viši i za niži rast, rekao je guverner u uvodnom predavanju o izgledima za oporavak i monetarnoj politici na naučno-stručnoj konferenciji Finansijsko tržište u Opatiji.\nInflacija bi, prema njegovim rečima, u ovoj godini mogla da ubrza na 2,3 posto, a u 2022. bi trebalo blago da uspori na 2,1 procenat, pri čemu su osnovni izvori rasta inflacije poskupljenje energije i hrane.\nVujčić je naveo da HNB očekuje dalji rast zaposlenosti u 2022, napominjući da od 2019. Hrvatska beleži znatan skok uvoza stranih radnika. U hrvatskoj javnosti se spekuliše sa cifrom od 35 hiljada, a Vujčić kaže da privrednici smatraju da je potrebno i dvostruko više stranih radnika, dodaje Hina.\nOsvrnuvši se na rizike za rast, istakao je da su oni uravnoteženi, a kao negativne je istakao nove varijante virusa, strah od inflacije, talas odgođenih stečajeva, slabija ulaganja zbog neizvesnosti, poremećaj u dobavljačkim lancima i sporije korišćenje sredstava iz EU.


Dačić želi prekinuti pregovore zbog zabrane dužnosnicima Srbije da posjete Kosovo - Klix.ba\n2.10.2013. u 19:40\nPredsjednik Vlade Srbije Ivica Dačić upozorio je Brisel da će prekinuti sudjelovanje u pregovorima ako Priština ne bude dozvoljavala srbijanskim dužnosnicima da posjećuju Kosovo do kraja izborne kampanje.\n"Upozorio sam Brisel i ambasadore Kvinte (SAD, Italija, Velika Britanija, Francuska i Nemačka) da je odluka vlasti u Prištini skandalozna i da predstavlja udarac mirovnom procesu", rekao je Dačić za Politiku.\nZamjenik kosovskog premijera Hajredin Kuči izjavio je Tanjug da od sutra, kada počinje kampanja za lokalne izbore na Kosovu, nijednom dužnosniku Srbije neće biti dozvoljen dolazak na Kosovo, do 1. studenoga kada se kampanja završava.\n"Ako ja kao potpisnik Briselskog sporazuma i predstavnici vlade koji su ga podržali i radili na njegovoj provedbi, ne možemo na Kosovo otići o i pozvati Srbe da izađu na lokalne izbore, onda se postavlja pitanje svrsishodnosti mog daljnjeg sudjelovanja u dijalogu", rekao je Dačić, koji je u petak planirao posjetiti općinu Štrpce, ali su ga prištinske vlasti obavijestile da ta posjeta nije odobrena.\nPremijer Dačić je u izjavi za Politiku ocijenio da je ovim potezom Prištine doveden u pitanje vjerodostojnost Brisela pod čijim okriljem se dijalog odvija.\nPredsjednik Vlade je također najavio da će srbijanske vlasti sutra razgovarati o daljnjim koracima i zatražiti stav Evropske unije po ovom pitanju.\nPredsjedništvo SDP-a o političkoj situaciji u BiH i dogovoru u Briselu\n02.10.2013. u 19:45


Skupština usvojila Zakon o Danu Republike Srpske – mojKontakt portal – Radio Televizija Kontakt\nSkupština usvojila Zakon o Danu Republike Srpske\nNarodna skupština Republike Srpske usvojila je danas po hitnom postupku Zakon o Danu Republike Srpske kojim je predviđeno da 9. januar bude obilježavan i da se praznuje kao sekularni praznik.\nZakonom je propisano da Vlada Republike Srpske odlukom uređuje način obilježavanja i praznovanja Dana Republike.\nOvim zakonom se određuje nadležni organ koji uređuje način kako građani, republički organi i organizacije, organi jedinica lokalne samouprave, privredna društva, ustanove i druge organizacije i lica koja profesionalno obavljaju uslužno-preduzetničke djelatnosti obilježavaju i praznuju Dan Republike.\nUsvojen je zaključak Kluba poslanika SNSD-a kojim Narodna skupština obavezuje Vladu Republike Srpske da izvrši usklađivanje Zakona o praznicima Srpske u dijelu koji se odnosi na ispoljavanje vjerskih sloboda, dok nisu prihvaćeni amandmani NDP-a i Napredne Srpske.\n“Dan Republike definisan je u Zakonu o praznicima Republike Srpske. Predstavnici pozicije i opozicije, te pravni eksperti mjesecima su razgovarali o mogućim rješenjima u Zakonu o Danu Republike Srpske”, rekla je Rešićeva u završnoj riječi u Narodnoj skupštini.\nU toku rasprave o ovom prijedlogu zakona, potpredsjednik Narodne skupštine Republike Srpske Sonja Karadžić-Јovičević je u obraćanju poslanicima rekla da parlament danas nije smio da bude upotrebljen u dnevnopolitičke svrhe.\n“Nalazimo se pred ultimatimom da se odreknemo 9. januara onako kako je slavljen i ustanovljen kao Dan Republike. Ovo što se nama radi jeste klasična pakost, a ovakva BiH zbog toga neće imati budućnost”, rekla je Јovičevićeva, koja je izrazila žaljenje što nisu prihvaćeni amandmani opozicije.\nKlub poslanika Koalicije “Domovina” nije prisustvovao današnjoj sjednici Narodne skupštine.\nPredsjednik Narodne skupštine Republike Srpske Nedeljko Čubrilović okončao je posebnu skupštinsku sjednicu.\nRK BUK: Obuka za ronioce početnike\nSmrtni slučaj na Sajmu knjiga u Beogradu


Stanković: Svesni smo šta donosi sutrašnja pobeda - Radio Sto Plus\nStanković: Svesni smo šta donosi sutrašnja pobeda\nTrener fudbalera Crvene zvezde Dejan Stanković rekao je danas da su igrači svesni šta znači pobeda u predstojećoj polufinalnoj utakmici Kupa Srbije, kao i da nije važno u kom trenutku će ekipa "prelomiti" meč.\n„Neće biti teško spremiti igrače za ono što sledi, cela godina je takva, dosta utakmica, već 52 ove sezone i svesni smo šta nam donosi sutrašnji rezultat pri ostvarivanju ciljeva. Umor se brzo prebrodi, svaka sledeća utakmica je najbitnija, tako da ćemo biti spremni za sutra“, rekao je Stanković, preneo je klupski sajt.\nFudbaleri Crvene zvezde dočekaće u sredu ekipu Novog Pazara, u polufinalu Kupa Srbije.\nZvezda je pored Kupa Srbije u igri za osvajanje pete uzastopne titule u Super ligi Srbije, gde dva kola pre kraja ima dva boda više od drugoplasiranog Partizana.\nStanković je dodao da će za meč sa Novim Pazarom napraviti nekoliko izmena, ali da će detalje znati posle treninga.\n„Ima par njih koji se žale na lakši zamor ili povredu, ne verujem da ću rizikovati sa njima, ali sačekajmo još malo. San svakog trenera je da mu ekipa ‘otvori’ meč na početku, ali ovo je nokaut faza takmičenja i utakmica se igra 90 minuta. Da li ćemo rivala ‘slomiti’ na početku, sredini ili kraju nije toliko važno, ali prolazak u finale jeste“, istakao je on.\nTrener Zvezde ocenio je da njihov naredni rival u poslednje vreme beleži odlične rezultate, i da se nalaze bilizu opstanka u Super ligi Srbije.\n„Kolega Sivić (Tomislav) je ostvario pozitivan uticaj na igru Novog Pazara. Imali su probleme, menjali, ali dolaskom starijeg kolege koji je mnogo takvih situacija prošao i neko je ko veruje u svoj rad, to je došlo na svoje i očekujem lepo nadmudrivanje“, dodao je on.\nStanković je rekao da je „nezgodno“ igrati na jednu pobedu, pogotovo u slučaju kada se već govori o trijumfu njegovog tima.\n„Medjutim, igramo na našem stadionu, pred našim navijačima, za koje iz srca želim da ih bude što više, jer se polako približavamo kraju i naši momci su zaslužili podršku. Još jedna utakmica u nizu ka našem cilju. Da će biti teško – hoće, a od nas zavisi koliko“, rekao je on.\nU slućaju da posle 90 minuta rezultat bude nerešen, pobednik će biti poznat nakon izvodjenja jedanaesteraca.\nOn je dodao da ekipa svaki dan trenira i vežba penale, slobodne udarce i ostale prekide.\n„Ako dodje do penala, imaćemo spremne izvodjače“, rekao je Stanković.\nMeč izmedju Crvene zvezde i Novog Pazara igra se u sredu od 18.30.


Mađari će dobiti studentske stipendije\nNacionalni savet Mađara objavio je konkurs za stipendije studentima demonstratorima, prema kojem 70 studenata koji su upisali barem drugu godinu studija mogu da dobiju stipendije u iznosu od 130 do 150 evra mesečno, ukoliko pomažu brucošima stipendistima tog saveta.\nUslov je da studiraju na domaćim državnim univerzitetima i da imaju minimalnu ocenu osam tokom studiranja, kao i da su osnovno ili srednje školovanje završili na mađarskom jeziku, piše današnji novosadski Mađar so.\nStipendija za demonstratore važiće godinu dana, odnosno svake godine za njeno dobijanje neophodno je ponovno konkurisanje.\nPredviđeno je da demonstrator tokom jedne godine pomaže brucošu i da je obavezan da vodi elektronski dnevnik o održavanju kontakta sa studentom, a nedeljno mora da uspostavi i lični kontakt sa brucošem, kako bi se imao uvid kako napreduju studenti prve godine.\nDemokratska zajednica vojvođanskih Mađara (DZVM) nedavno je osporila konkurs za stipendije za brucoše i ocenila da je on diskriminatorski, jer predviđa dobijanje dodatnih bodova za one studente koji su upisani u posebni manjinski birački spisak.\nOvaj prigovor DZVM-a usvojila je poverenica za zaštitu ravnopravnosti Nevena Petrušić, a predstavnici Nacionalnog saveta Mađara najavili su da će ubuduće u bodovanju biti umanjen značaj prisustva kandidata na posebnom manjinskom biračkom spisku.\nDodatni bodovi predviđeni su i na konkursu za demonstratore, ukoliko su upisani u poseban manjinski birački spisak, a Nacionalni savet Mađara najavio je da će izmeniti i tu odredbu.


Šib: Nemačka ne menja stav o razgraničenju - European Western Balkans\nBEOGRAD – U poslednje vreme spekulisalo se o tome da li će Nemačka promeniti svoj stav kad je reč o ideji o razgraničenju, ali to se neće dogoditi, izjavio je Ambasador Nemačke u Srbiji Tomas Šib za televiziju N1.\nDodao je da Komesar Johanes Han i predstavnici Sjedinjenih Država takođe nisu dali zeleno svetlo ovoj ideji, već se samo uzdržavaju od insistiranja na eksplicitnom rešenju kako bi strane imale širi manevarski prostor.\nNemačka kancelarka Angela Merkel i predsednik Srbije Aleksndar Vučić sastali su se ovog vikenda u Parizu. Bio je to njihov prvi zvanični sastanak od trenutka kada je Merkelova izrazila svoje protivljenje ideji promene granica Kosova.\n“Razmotrićemo stav SAD, koji trenutno ne bih tumačio. Videćemo da li slažemo ili ne”, izjavio je Šib.\nAmbasador je naglasio da je sastanak Merkelove i Vučića, održan na inicijativu nemačke kancelarke, bio dug i dobar. Diskutovalo se o dijelogu Beograda i Prištine, normalizaciji odnosa Srbije i Kosova, ekonomskim odnosima i situaciji u regionu. “U pitanju je bila opšta razmena gledišta o političkim i ekonomskim pitanjima”.\nPrema Šibu, Nemačka je zabrinuta zbog implikacija koje bi potencijalno razgraničenje imalo na odnose u regionu. Veliki broj drugih pitanja – imovina, prava manjina, status verskih objekata – bačeni su u drugi plan spekulacijama o promeni granica.\nNemačka pozdravlja najnoviji sastanak Vučića i Tačija u Briselu. “Okolnosti nikako nisu jednostavne, ali to je dobar korak napred i nadamo se nastavku ovog trenda”, naglasio je Šib.\nAleksandar VučićHašim TačiKosovopromena granicaSrbijaTomas Šib\nLajčak: Razgraničenje nije na dnevnom redu


Pilula „Dianette” mladoj Britanki bila je prepisana zbog problema s aknama, ali je ubrzo primetila da joj noga otiče i postaje ljubičasta. Sve je ukazivalo na duboku vensku trombozu. Ubrzo je otišla u bolnicu, ali uprkos naporima lekara da je spasu, umrla je od plućne embolije samo sat vremena nakon što je počela da se guši.\nNažalost, ovaj primer nije usamljen. U poslednje tri godine dva smrtna slučaja od posledica uzimanja kontraceptivnih pilula zabeležena su u Hrvatskoj i jedan u Australiji, dok ih u našoj zemlji nije bilo.\n- Od izuzetnog značaja je odgovorno prepisivanje kontraceptivnih pilula jer se na taj način sprečavaju neželjeni efekti koji su retki, ali do kojih ipak može da dođe ukoliko se ne vodi računa o opštem zdravstvenom stanju žene i njenoj porodičnoj istoriji bolesti - kaže dr Ana Mitrović, ginekolog iz GAK „Narodni front”.\nTo znači da lekar mora da ispita da li je neko od bliskih srodnika pacijentkinje naprasno umro u mlađim godinama, imao moždani udar, infarkt ili trombozu.\n- Isto tako, mora da se upozna da li i od čega pacijentkinja boluje, da li ima problem sa zgrušavanjem krvi, da li pati od povišenog krvnog pritiska, da li je pušač. Sve su to faktori koji utiču na odluku da li uopšte primenjivati kontraceptivnu pilulu. Pilulu ne može da prepiše drugarica ili komšinica, samo lekar - upozorava dr Mitrović.\nDr Živan Maksimović, opšti i vaskularni hirurg i profesor Medicinskog fakulteta u Beogradu kaže da je odavno poznato da su hormonske pilule rizik za nastanak tromboze.


U saobraćajnoj nesreći poginuo 31-godišnjak – Haber.ba\nU saobraćajnoj nesreći poginuo 31-godišnjak\nObjavljeno 22.08. 2020.\nSaobraćaj na ovoj dionici je obustavljen, a policijski uviđaj je u toku\nTridesetjednogodišnji muškarac čiji su inicijali S.P. iz Višegrada poginuo je u saobraćajnoj nesreći koja se dogodila danas u mjestu Rodić Brdo, na magistralnom putu Višegrad – Vardište, rečeno je Srni u Policijskoj upravi Foča.\nU saobraćajnoj nesreći, koja se dogodila u 13.30 sati, učestvovali su vozilo “audi” kojim je upravljao 29-godišnji R.A. iz Višegrada i nastradali motociklista.\nSaobraćaj na ovoj dionici je obustavljen, a policijski uviđaj je u toku.\nTeme:saobraćajna nesreća, Višegrad\nMajka Benina Mrahović zabrinuta je za svoju 14-godišnju kćerku Nadin Malkoč, s kojom se...\nOvo je majka članice Hurricane – Knez se od nje razveo prije 7 godina, a Ksenija na Ninu nevjerovatno liči\nKsenija Knežević je kako mnogi kažu atraktivan izgled nasliedila od majke.


Karaburma, Sime Šolaje, 43m2, 4.sprat, novogradnja – Ataše Nekretnine\nKaraburma, Sime Šolaje, 43m2, 4.sprat, novogradnja\nSime Šolaje, Beograd, OPŠTINA PALILULA, Karaburma\nNovi stambeno-poslovni objekat koji se gradi na odličnoj lokaciji u neposrednoj blizini Bogoslovije. Sadrži 25 stambenih jedinica, PP sa izlogom u prizemlju zgrade i podzemnu garažu na daljinsko otvaranje. Standard gradnje sa ispunjenjem svih uslova energetske efikasnosti. EG, više komorna PVC stolarija sa roletnama i komarnicima, sigurnosna ulazna vrata, keramika i sanitarije uvozne najvišeg kvaliteta, lift vodi do poslednje etaže. Zgrada se gradi na iskustvu sticanom 25 godina, pouzdan investitor. Više stanova u ponudi različitih struktura i različitih spratnosti. Cena pojedinačnog parking mesta je 800e po m2. Rok završetka radova septembar 2021 godine. Agencijska provizija 2%.//Agent:063/1016309//\nAdresa: Sime Šolaje\nOblast: OPŠTINA PALILULA, Karaburma\nID nekretnine: 30294\nZainteresovan/a sam za [ Karaburma, Sime Šolaje, 43m2, 4.sprat, novogradnja ]\nKaraburma, Sime Šolaje, 57m2, novogradnja\nMirijevo, Matice Srpske, 3.5, duplex, 87m2


Evo kako je Magic 'poderao' Bryanta i LeBrona: Ostavite svaku nadu...\nBilo bi između...\nNakon što je Michael Jordan spustio na zemlju Kobea Bryanta i LeBrona Jamesa, oglasio se i Magic Johnson povodom polemike koju su prije početka Olimpijskih igara u Londonu otvorile dvije trenutačno najveće zvijezde NBA lige...\n31.07.2012 @ 17:07\nBryant se malo zaigrao i „izvalio“ kako bi trenutačni Dream Team pobijedio onaj originalni koji je nastupio na OI u Barceloni 1992. James nije bio tako eksplicitan, ali između redaka se moglo nazrijeti kako dijeli mišljenje sa svojim reprezentativnim kolegom.\nMagic se samo nasmijao na tu konstataciju i poslao im jasnu poruku.\n„Pobijedili bismo ih između 15 i 20 razlike“, kazao je legendarni Magic, živuća legenda Los Angeles Lakersa i jedan od najboljih košarkaša svih vremena.\nMeđutim, Magic priznaje kako bi Bryant i James vjerojatno bili u postavi originalnog Dream Teama.\n„Mislim da bi Kobe dobio poziv jer je stvarno sjajan košarkaš. Oni koji žive u LA-u sretni su što imaju mogućnost svaki dan ga gledati na parketu. LeBron je najkompletniji igrač lige i mislim da bi također dobio poziv. Možda bi i Kevin Durant bio blizu poziva“, zaključio je neponovljivi „playmaker“ Lakersa.


DF se konsultovao s Mitropolitom: Pravoslavnu Novu godinu slaviće u Hramu - Borba\nDF se konsultovao s Mitropolitom: Pravoslavnu Novu godinu slaviće u Hramu\nDemokratski front (DF) je upravo dobio rešenje kojim podgorička lokalna uprava zabranjuje organizaciju Srpske nove godine na centralnom trgu.\n“Nakon konsultacija sa mitropolitom Amfilohijem odlučili smo da ne prihvatamo eventualne rezervne lokacije, i da ne pristajemo da nas bilo ko ponižava, već se opredjeljujemo da Srpsku novu godinu proslavimo i dočekamo u Hramu Hristovog Vaskrsenja gdje će u ponoć biti služen Moleban. Pravoslavna zajednica će širom Crne Gore, kao i svake godine, uprkos raznim opstrukcijama, proslaviti Srpsku novu godinu na tradicionalan način i niko ih u tome ne može spriječiti”, stoji u saopštenju.\n“Nismo primijetili da je bilo ko sprečavao da se na ovom prostoru proslavi kalendarska Nova godina, niti su tada smetale kućice na trgu koje se sada koriste kao naivni izgovor da se nama zabrani proslava Srpske nove godine. Evidentirali smo i ranije, u više navrata, antisrpsko ponašanje Ivana Vukovića, ali ovo sad ima i dozu bezobrazluka zato što se potpuno jasno koriste različiti aršini za organizaciju ova dva dočeka. Podsjećamo, u programu “Podgoričkog prazničnog bazara” jasno piše da on traje od 19. decembra do 10. januara, a naknadno je produženo do 15. kako bi se to iskoristilo kao jeftini izgovor za zabranu održavanja naše proslave. Jasna nam je namjera ovdašnjeg zakašnjelog brozoida u liku gradonačelnika, da ovakvim potezima pojača diskriminaciju nad srpskim narodom i pravoslavnom zajednicom u Crnoj Gori.\nKonstatujemo da je Ivan Vuković ovo učinio po nalogu istog onog koji je nedavno poslanike DF „stavljao u zatvore“ i napravio da Crna Gora ostane zarobljenik stalnih konflikata i nesporazuma, po već uhodanim linijama podjela – nacionalnih, vjerskih i socijalnih”, kaže se u saopštenju.\nDakle, uloga ovog gradonačelnika svedena je na to da bude upamćen po tragikomičnom gašenju svijetla na zgradi opštine na stogodišnjicu održavanja Velike skupštine srpskog naroda u Crnoj Gori i zabrani dočeka Srpske nove godine na glavnom gradskom trgu.\n“Eto, to su dometi ovoga “doktora” koji je za tako kratko vrijeme uspio da se izbori za mjesto jednog od vodećih antisrba u Crnoj Gori. Da ne zaboravimo, još uvijek ima dilemu da li je Belgija članica NATO-a, ali nema dilemu da treba uraditi neki nesojluk svojim komšijama Srbima i drugim pravoslavcima, zaključuje se u saopštenju.


Predavanje Predraga Rajića na temu „Srbi i Amerikanci” na Jutjub kanalu KCNS - Kulturni centar Novog Sada - Културни центар Новог Сада\nPredavanje Predraga Rajića na temu „Srbi i Amerikanci” na Jutjub kanalu KCNS\nPredavanje geopolitičkog analitičara Predraga Rajića na temu „Srbi i Amerikanci” (5. 4. 2022) možete pogledati na našem Jutjub kanalu.\nNova tribina o složenim odnosima između Srbije i SAD predstaviće, prema rečima Predraga Rajića, prilike, a naročito probleme između dve države, s posebnim osvrtom na to čemu bi u budućnosti trebalo težiti kako bi došlo do progresa u komunikaciji i saradnji. Rajić je podsetio na istorijsku pozadinu uspostavljanja odnosa, s akcentom na diplomatske 1881. godine, koji su gotovo jedan vek bili dobri, neretko i saveznički. U prilog ovoj tezi, on navodi i zasluge predsednika Vilsona za insistiranje na tome da Banat postane deo Srbije. Kada je došlo do sukoba između Tita i Staljina, SAD su podržale Jugoslaviju koju nisu želele da izgube, a još manje da prepuste kontroli Sovjeta. Srpsko društvo se okrenulo Zapadu koji je novčano pomagao srpsku privredu i doprinosio razvoju ekonomije. Dobri odnosi trajali su sve do 1990. kada su se interesi srpskog faktora sukobili s američkim.\nRajić ističe da, ma koliko pojedini analitičari govorili o spoljašnjem razbijanju Jugoslavije, on smatra da se država „stvorena na nesolidnim temeljima“ najpre raspala iznutra. Bil Klinton, koji je 1993. ušao u Belu kuću, zastupao je politiku prema kojoj je novoj Nemačkoj bilo neophodno dati nešto što će biti njena interesna sfera (istočna Evropa), kako bi sprovodila svoju politiku i stišala dugogodišnje nezadovoljstvo. Rajić ističe NATO agresiju kao presudan faktor u rušenju odnosa između Srbije i SAD, i kao najveći srpski problem navodi činjenicu da smo Amerikance gledali kao prijatelje, dok su oni, gledajući svoje interese, podržali tadašnje srpske protivnike. Ipak, danas smo „dužni kao društvo da se borimo za to da popravimo odnos sa njima i da nađemo tačku zajedičkog interesa“.


Američki kosovski boj | Politika - miko komentari\nAmerički kosovski boj\nKlinton -Soroševska kamarila odlično zna da je velika Albanija, koju su stvorili zločinom nad srpskim narodom, trenutno najjače oružje u borbi protiv Trampa. Zato je Priština konfiskovala srpsku imovinu, zato kriminalac u ulozi predsednika države- Hašim Tači, stvara vojsku, otuda i sitni izdajnik Zaev koji Makedoniju prodaje Šiptarima za šaku zobi.\nNaravno sve je to ona nezvanična – Klintonovska Amerika, koija je obrukala tu veliku zemlju i uvukla je u zločin bombardovanja zbog njihovih privatnih interesa: Rudnog i drugog bogatstva Kosova, centralnog položaja za trgovinu narkoticima, oružjem, sa Albanijom preko čijih luka može da se obavlja taj prljavi posao, a i da se zapreti Evropi, Bliskom istoku, Rusiji – ako bude potrebno, a naročito Rusiji kad Srbija napravi put Drač – Niš, i dalje do Crnog mora.\nRadi se dakle o najorganizovanijem kriminalu, pod maskom zaštite ljudskih prava, radi se o multinacionalnoj mreži kojom na Balkanu rukovodi Capo di tutt’i capi Edi Rama koji, kao bos nad balkanskim bosovima, može u Srbija da se ponaša kao u nekoj prćiji.\nOtuda su posle Trampovog izbora graknuli američki ambasadori po balkanskim kasabama, da se ništa u pristupu Balkanu neće menjati, i sve su preduzeli da se čini da je tako, ali je izgleda i Tramp shvatio da se ta kriminalna tvorevina, koju je zajedno sa Alijinom državom stvorila podzemna CIA, mora razmontirati, da je to pitanje i njegovog opstanka, da se pre svega tu, na Balkanu, odakle crpu najveće pare za svoje najveće zločine, Klinoton -Soroševa klika mora poraziti, sa svim tim lokalnim kriminalnim šljamom proizvedenim u državnike.\nDa Tramp ima snagu pokazuje slučaj senatora Rend Pola, koji je ponovo stopirao ratifikaciju protokola o Crnoj Gori, pa gospodski, elegantno, izašao iz sale, ostavljajući senatora Džona Mekejna u naletu nervoze, samoga sa sobom.\nU kampanji Tramp je obećao da će rušenju stranih vlada, odnosno uspostavljanju podobnih režima, naručivanju ratova i revolucija u izvedbi MPRI i štampanju dolara u inostranstvu doći kraj, što je lako reći ali teško izvesti zbog velikih interesa i ogromnog novca koji cirkuliše kanalima te globalne, mafijaške političko-kriminalne multinacionale.\nSudar sa tom moćnom, podzemnom-„dubokom Amerikom“, krajnje je opasan i neizvestan, ali da stvari, za sada idu u dobrom pravcu pokazuje pismo koje je šest američkih senatora: Ted Kruz (Teksas), Majkl Li (Juta), DŽejms Inhof (Oklahoma), David Pardu (DŽordžija), Tom Titis (Severna Karolina) i Bil Kasidi (Luzijana) uputilo američkom državnom sekretaru Reksu Tilersonu u kojem traže da on i predsednik Donald Tramp hitno istraže kako su administracija Baraka Obame i njegova državna sekretarka Hilari Klinton organizovali revolucije na Balkanu.\nDa puca zavera ćutanja i u Prištini, da se kruni taj međunarodni kriminalni milje, da ima nade da se „zmiji“-kako zovu Tačija, stane nogom na glavu, pokazuje sve veći otpor njegovoj, ustvari Klinton-Soroševoj, nameri da se formira vojske Kosova, u cilju destabilizacije, rata ili već čega drugoga, u šta bi Tramp bio primoran da uđe i time pogazi sve ono o čemu je pričao u kampanji, a kako bi ta situacija potom mogla da eskalira, da i ne govorimo.\nPodzemna Amerika, dala je, dakle, nalog Tačiju da hitno destabilizuje situaciju i da progura po svaku cenu preoblačenje terorističkih bandi UČK u vojsku Kosova.\nPo prvi put se desilo da Šiptari rade nešto mimo zvanične Amerike, i to će Tačija, Ramu i ostale koštati mnogo u obračunu koiji sledi, koji zvanična Amerika mora dobiti, ili će da se raspadne u najkrvavijem rasulu, kakvo do sada nije viđeno.\nNa tu ideju odgovor je dao Isa Mustafa\n„Formiranje vojske moguće je samo u koordinaciji sa NATO-om i Amerikom“.\nDakle otvorio se sukob „duboke“ i zvanične Amerike, na Kosovu. U sukobu, bez garda: Tači, glavni lik kriminalne priče o ratnim zločinima i trgovini ljudskim organima u Izveštaju Dika Martija, epigon i žigolo poraženih neoliberalnih snaga i Isa Mustafa koji oseća da mora da igra po pravilima legalne i legitimne Amerike.\nUkoliko u ovom sukobu pobedi Tramp, što je sve izvesnije, za Srbiju to ne može da bude gore nego do sada, što znači da Srbima samo može da bude bolje, pa čak i da Kosovo, privremeno, postane nezavisna država, jer će ideja velike Albanije sigurno biti ugašena, a kriminalne bande sa Kosova i Albanije pohapšene, kampovi za obuku terorista, šverc oružja i narkotika raspušteni i zatvoreni.\nTada će i za Srbe na Kosovu život postati normalniji, dobiće slobodu kretanja i pravo raspolaganja svojom imovinom, do dana potpune demontaže te privatne, kriminalne, CIA tvorevine na Balkanu, koji će sasvim sigurno doći kad se ta stoglava hidra potuče do nogu i njena lešina baci u najdublji ambis, da ne podseća na sramotu da je jedna banda angažovala čitavu državu, najveću silu – Ameriku, da ratuje za njen račun radi ostvarenje prljavih, privatnih, zločinačkih ciljeva..


Ovo nije prvi susret dvojice predsednika - Gjorge Ivanov i Stjepan Mesić\nHrvatska je spremna da pomogne Makedoniji u njenim evroatlantskim ambicijama, izjavio je hrvatski predsednik Stjepan Mesić, koji boravi u zvaničnoj poseti Makedoniji.\nNakon susreta sa svojim makedonskim kolegom Gjorgem Ivanovim, Mesić je izrazio nadu da će doći do rešenja spora sa Grčkom koje neće ugroziti makedonski identitet i kojim se Grčka neće osetiti ugroženom.\n"Hravtska je uspela da odvoji bilateralni spor od evrointegracijskog procesa i bili bi zadovoljni kada bi i Grčka odvojila ovo bilateralno pitanje od makedonskih napora za ulazak u NATO i Evropsku Uniju. Postoji više načina da se prevaziđe ta blokada", preporučio je Mesić.\nJedan od argumenata, ističe Mesić, je jugoslovenski ustav iz 1974 godine, prema kome u nekadašnjoj federaciji sve republike, pa i Makedonija, bile su pozicionirane kao države sa pravom na osamostaljenje.\nNa taj ustav niko nije imao prigovora, niti u Ujedinjenim Nacijama, niti na bilo kom drugom mestu, argumentirao je Mesić svoju preporuku za prevazilaženje makedonskog problema.\nMakedonski predsednik Gjorge Ivanov je rekao da je spor između Hrvatske i Slovenije pozitivan primer kako se trebaju rešavati bilateralni sporovi. On je naglasio da je Makedonija ispunila sve obaveze da bi dobila datum za početak pregovora sa Evropskom Unijom i da bi to bio podsticaj za završavanje pregovora, nezavisno od bilateralnog spora sa Grčkom.\n"Ukoliko bilateralni spor odloži datum za pristupne pregovore, to će biti jedna situacija u Makedoniji, kada ćemo morati uložiti dodatne napore da bi ponovo vratili onu energiju i entuzijazam sa kojima smo ušli u ovaj proces. I zato se nadamo na pozitivnu odluku i da će se 7. decembra konačno prihvatiti ona odluka koju je donela Evropska komisija", rekao je Ivanov.\nU razgovorima makedonsko- hrvatski odnosi ocenjeni su kao prijateljski i na visokom nivou, sa mogućnostima za njihovo unapređenje sa konkretnim potezima i projektima.


Ministarstvo rudarstva i energetike potpisalo sporazum sa strukovnim organizacijama - Biznis.rs\n20.7.2021 13:35 Autor: Miljan Paunović 0\nMinistarstvo rudarstva i energetike, Savez energetičara i Inženjerska komora Srbije u utorak su potpisali sporazum o saradnji. Tom prilikom je ministarka Zorana Mihajlović rekla...\nMinistarstvo rudarstva i energetike, Savez energetičara i Inženjerska komora Srbije u utorak su potpisali sporazum o saradnji.\nTom prilikom je ministarka Zorana Mihajlović rekla da je razvoj energetike i energetske infrastrukture nemoguć bez zajedničkog rada potpisnika sporazuma.\nSporazume o saradnji ona je odvojeno potpisala sa predsednikom udruženja Savez energetičara Nikolom Rajakovićem i predsednicom Inženjerske komore Srbije Maricom Mijajlović, preneo je Tanjug.\nGovoreći o potpisanim dokumentima ministarka Mihajlović ocenila je da su oni osnov za saradnju u razvoju energetike i energetske infrastrukture. Dodala je da očekuje da će uskoro biti potpisan i sporazum sa geološko-rudarskom komorom koja je predviđena novim Zakonom o rudarstvu.\n„Ogromni su izazovi, ali mi se čini da smo već ušli u proces zelene agende i energetske tranzicije, onog trenutka kada smo se zajednički opredelili da definišemo i menjamo bazu, a to je zakonodavni okvir, i da radimo na podzakonskim aktima. I da zajedno koristimo znanje i struku, jer bez toga nema razvoja ni budućnosti“, rekla je ona.\nDodala je da očekuje da će se u narednom periodu pokazati da Srbija može mnogo više, bolje i efikasnije. Kako je navela u Savezu energetičara je oko 10.000 članova, a u Inženjerskoj komori Srbije blizu 15.000 članova. Takođe je istakla da se radi na strategiji razvoja energetike do 2050. i nacionalnom planu za klimu i energetiku.\n„Verujem da će to biti bazična dokumenta koja će objediniti sve ljude koji žele da rade sa nama, i Savez energetičara Srbije i Inženjersku komoru Srbije“, rekla je ona.\nPredsednik Saveza energetičara Nikola Rajaković ocenio je da energetika zaista zaslužuje pažnju i dodao da institucionalno povezivanje Ministarstva i strukovnih udruženja čini mnogo da se energetska tranzicija i drugi zadaci na pravi način rešavaju.\n„Energetika je pred izazovima kakvi odavno nisu viđeni, jer treba ostaviti fosilna goriva u narednih nekoliko decenija, obaviti potpunu dekarbonizaciju sektora što je izuzetno težak i odgovoran posao“, istakao je on.\nDodao je da je Srbija sada zemlja koja je sa dve trećine u energetskom sektoru naslonjena na lignit i termoenergetiku.\n„Bez dobro podržanih rešenja, pre svega strukom, naukom i resursima kojima Srbija raspolaže – ovaj posao teško je uspešno savladati“, rekao je on.\nPredsednica Inženjerske komore Srbije Marica Mijajlović ocenila je da potpisani sporazum daje osnov za kvalitetniju i bolju saradnju, i dodala da je potreba za takvim vidom saradanje neophodna u narednom periodu.\n„Komora kao čvrsta i jaka organizacija, sa svim inženjerima će biti na raspolaganju i Ministarstvu rudarstva i energetike za zajedničke projekte u cilju bolje i zdravije Srbije, i kvalitetnijeg života svih građana“, rekla je ona.\nMinistarstvo rudarstva i energetike najavilo 100 miliona evra za projekte u…\nPROMENE U NAČINU POSLOVANJA EPS NE ZNAČE NJEGOVU PRIVATIZACIJU, naglašava…


Šta se zaista dogodilo u Turskoj | Serb.rs\nSerb.rs > SVET > Šta se zaista dogodilo u Turskoj\n16. jula 2016. / Komentari su isključeni na Šta se zaista dogodilo u Turskoj\nCivili lojalni režimu napadaju vojnike koji su pokušali da preotmu vlast. (foto:www.independent.co.uk)\nPokušaj vojnog udara u Turskoj, prvi neuspešan, nakon četiri uspešna prethodnih decenija, propao je zahvaljujući pre svega podršci koju je predsednik Redžep Tajip Erdogan dobio od turskog naroda i međunarodne zajednice, ocenjuju danas svetski mediji.\nMediji u prvi plan stavljaju činjenicu da se takav ishod noćašnjeg haosa na ulicama Istanbula i Ankare, mogao očekivati budući da pučisti nisu uspeli da uhapse nosioce vlasti.\nIspostavilo se, naime, tačnim da je pokušaj puča izveo deo, kako je rekao Erdogan, nelegalnih vojnih snaga, ali se o njihovim imenima zasad samo špekuliše.\nSada sledi realizacija obećanja turskog predsednika Erdogana koji se rano jutros obratio narodu na aerodromu Ataturk rekavši da će glavni akteri puča platiti skupu cenu.\nBilans noćašnjih nereda u većim gradovima Turske je više od 60 mrtvih I mnogo ranjenih I preko 1.500 uhapšenih.\nOčekuje se sada, smatraju svetski mediji, da, kada Erdogan konsoliduje vlast, započne žetok obračun sa onima koji budu označeni kao vinovnici puča I svih onih koji su to podržavali.\nStrani mediji javljaju da će propast puča u Turskoj ojačati poziciju Erdogana,koji je, kako se navodi, dovoljno dugo na vlasti da je uspeo da izmeni „krvnu slike vojske” I potčini sebi najvažnije vojne strukture.\nA dobio je I podršku naroda koji je na njegov poziv noćas izašao na ulice sa turskim zastavama I pokušao da onemogući pučiste u njihovim namerama.\nIpak, mediji I poznavaoci prilika u Turskoj, koja se već duže vreme suočava sa teškom migrantskom krizom I terorizmom, ukazuju das u noćašnji događaji pokazali da je tursko društvo podeljeno, te da Erdogan očito ima protiv sebe snage koje protive njegovoj politici.\nPodseća se na Erdoganov odnos prema medijima, društvenim mrežama, pa I nekim njegovim najbližim saradnicima kakav je bivši premijer I prvi čovek stranke Ahmet Davutoglu, koji se nedavno povukao sa svih položaja.\nMnogi su to protumačili kao pokušaj Erdogana da zemlju uvede u predsednički sistem vlasti.\nProcenjuje se da su Erdoganovi neprijatelji u Turskoj među intelektualnom elitom, a da ga podržava srednji I onaj siromašniji sloj ljudi pretežno verski opredeljen, jer kako se ukauzje masa koja se noćas našla na ulicama kao podrška predsedniku bila je dobro organizovana pre svega preko džamija.\nUpravo ta podeljenost društva ne isključuje mogućnost ponavljanja sličnog, jer, kako tvrde poznavaoci prilika, „nikad nije gotovo, dok ne bude gotovo”.\nOno što je izvesno, nakon što konsoliduje vlast, Erdogan će pokrenuti hapšenja, tužbe, procesuiranja I stroge kazne za pučiste koji će, kako se očekuje, najverovatnije biti optuženi za izdaju.\nErdogan je noćas dobio podršku Vašingtona, Berlina, Moskve, Brisela, koji podržavaju demokratski izabranu vlast.\nAmbasador BiH u Turskoj, inače, bivši novinar Hajrudin Somun je za bosanske medije komentarisao stanje u toj zemlji dan posle pokušaj puča rekavši da je dobro što udar nije uspeo jer je samo još to „falilo Turskoj” posle migrantske krize I terorističkih napda. Somun je, međutim, rekao da se u ovom trenutku postavlja pitanje kako će Turska izgledati nakon poslednjih događaja, prenosi Tanjug.\nOznake: činjenice, erdogan, islamisti, neuspeh, turska, vesti, vojni udar, vojska / Objavljeno u: SVET


PRVI NAMJENSKI PARK U JUGOISTOČNOJ EVROPI NAPRAVLJEN JE U BOSNI I HERCEGOVINI | Hayat.ba\nPRVI NAMJENSKI PARK U JUGOISTOČNOJ EVROPI NAPRAVLJEN JE U BOSNI I HERCEGOVINI\n- Nalazimo se u sarajevskom naselju Ilidža na ulazu u Veliku aleju koja je zapravo prirodno kulturno nasljeđe, ostavština jednog vremena, jednog perioda odnosno Austro-ugarskog perioda u Bosni i Hercegovini – kazao je Haris Zaimović, historičar Historijskog arhiva Sarajeva javljajući se za Hayat televiziju sa Ilidže.\nRiječ je o jednom sveobuhvatnom, velikom, građevinskom projektu tada, značajnom projektu na kojem su radili najbolji inžinjeri.\nRadi se o aleji dugačkoj preko tri kilometra u kojoj je zasađeno nekoliko hiljada platana i preko 700 stotina kestena.\nRadi se o uređenom parku zajedno sa Vrelom Bosne i sa parkom Ilidža o prvom namjenski napravljenom parku u jugoistočnoj Evropi.\nHayat - 23/10/2021 09:36 0\nGlumac Alec Baldwin slučajno je ubio direktoricu fotografije svog novog filma, snimateljku Halynu Hutchins, i ranio režisera Joela Souzu.


Famalicão - Porto, Fudbal - Predlog tip - 03/06 2020\nSreda, 03/06 - Fudbal, Portugalija, Primeira\n03/06Famalicão vs Porto1X2tip: 2\nU sredu se nastavlja fudbalsko prvenstvo Portugala, i to nakon tri meseca pauze zbog pandemije koronavirusa. Za vas smo ovog puta odabrali duel između Famalikaa i Porta koji je zakazan za 22 časa i 15 minuta.\nSvakako da svi navijači Famalikaa imaju dosta razloga za zadovoljstvo kada je u pitanju ova sezona. Naime, njihovi fudbaleri se trenutno nalaze na odličnom sedmom mestu na tabeli sa 37 osvojenih bodova, a ono što svakako treba napomenuti je podatak da su fudbaleri ove ekipe prvih šest kola proveli na prvom mestu na tabeli, što zaista niko nije očekivao. Naravno, ostaje veliko pitanje kako će ova ogromna pauza uticati na ovu ekipu, a treba napomenuti da je Famalikao do sada odigrao dvanaest mečeva na svom terenu na kojima su ostvarili šest trijumfa, tri remija i samo tri poraza. Kada su u pitanju partije na gostovanjima, Famalikao je na dvanaest mečeva zabeležio po četiri trijumfa, četiri poraza i četiri remija.\nŠto se tiče Porta, sigurno je da će se ova ekipa sa Benfikom do bukvalno poslednjeg kola boriti za šampionsku titulu. Naime, trenutno je situacija takva da se Porto nalazi na prvom mestu na tabeli portugalskog šampionata sa 60 osvojenih bodova, dok drugoplasirana Benfika ima samo bod manjka. Zanimljivo je da su fudbaleri Porta u poslednjem meču pred pauzu zbog epidemije koronavirusa samo remizirala na svom terenu protiv Rio Avea, a taj meč je završen rezultatom 1:1. Da su trijumfovali, fudbaleri Porta bi pobegli Benfiki na tri boda prednosti, pošto su i oni u poslednjem kolu remizirali na gostovanju kod Setubala. Inače, do sada je Porto odigrao dvanaest mečeva u gostima na kojima su ostvarili čak devet trijumfa, dva remija i samo jedan poraz.\nFamalikao generalno igra izuzetno dobro ove sezone, ali je veliko pitanje kako je ova ogromna pauza uticala na njih. Isto naravno važi i za Porto koji nema previše izbora u ovom susretu i svakako mora da ide na pobedu, jer bi svaki naredni kiks mogao da znači i gubitak šampionske titule. Zbog svega toga vam toplo preporučujemo da odigrate 2 koju kladionica Meridianbet plaća sa kvotom 1.47.


ULOGA NOVINARA STANKA CEROVIĆA U GRADU POD OPSADOM // 12. 1994.\nULOGA NOVINARA STANKA CEROVIĆA U GRADU POD OPSADOM\n‘Radio France International, to je radio stanica koja je reemitovana od strane… ne sjećam se sad koje lokalne radio stanice. Išla je svako veče i veliki broj Sarajlija, pa i ja i moja porodica, slušali smo tu emisiju. Ne zato da bi mi čuli nekakve vijesti, što mi ne znamo šta se dešava u Sarajevu, već da bi čuli Stanka Cerovića. Neko ko je sa udaljenosti od nekoliko hiljada kilometara razmišljao i govorio onako kako bi govorio svaki Sarajlija. I baš nas je to, što kažu, čudilo u tom smislu, otkud njemu takva intuicija i takva saznanja, da svojim komentarima može otvoriti i dušu i srce svim Sarajlijama.’\nOni sa akumulatorima/generatorima mogu slušati državni radio i neke nezavisne privatne stanice. Najpopularnije su gradske stanice Zid i Studio 99.


„Znaju“ šta rade, „jačaju“ privredu: Šta će korona redari raditi u Srbiji? - WebTribune\nHome/U FOKUSU/„Znaju“ šta rade, „jačaju“ privredu: Šta će korona redari raditi u Srbiji?\n„Znaju“ šta rade, „jačaju“ privredu: Šta će korona redari raditi u Srbiji?\n16. октобра 2020.\tU FOKUSU Ostavite komentar\nNa sednici Kriznog štaba za zaštitu zdravlja stanovništva Republike Srbije od zarazne bolesti kovid 19, između ostalog, donešena je i odluka da od danas svaki uslužni objekat mora da ima odgovornu osobu za sprovođenje epidemioloških mera.\nOna će biti obavezna u svim poslovnim, uslužnim prostorima koji imaju više od dva zaposlena.\n„Moguće je da osobama, koje su na radnom mestu, a koje su inače savesne i odgovorne, u nekom trenutku popusti pažnja. Upravo zbog toga je potrebna kontrola i za to će biti zadužen redar, rekla je prof. dr Darija Kisić Tepavčević, epidemiolog i zamenik direktora Instituta za javno zdravlje Srbije „Dr Milan Jovanović Batut“ na današnjoj konferenciji za medije.\nOna je objasnila da se to na primer, ne odnosi na kioske, ili prostore gde je jedan zaposleni, već na sve objekte koje imaju više od dvoje zaposlenih.\n„Ne treba mere da posmatamo sa aspekta kažnjavanja, već da nam donesu korist“, rekla je ona.\nNa današnjoj sednici Kriznog štaba odlučeno je i da radno vreme ugostiteljskih objekata ostane do 23 sata. Obavezno je da se uđe sa maskom. Za stolom ona može da se skine.


Dukić: Sve uspješnije poslovanje kompanije | Palelive.com\nPočetna Regija Milići Dukić: Sve uspješnije poslovanje kompanije\nDukić: Sve uspješnije poslovanje kompanije\nМИЛИЋИ, 20. ЈУЛА /СРНА/ - На свечаности обиљежавања Дана компаније "Боксит" из Милића, директор Фонда ПИО Републике Српске Младен Милић уручио плакету Фонда предсједнику "Боксита" Рајку Дукићу за допринос раду те институције.\nMILIĆI – Predsjednik “Boksita” Rajko Dukić rekao je danas u Milićima da ta kompanija, koju je Privredna komora Republike Srpske proglasila za najuspješnije veliko preduzeće u Srpskoj u 2017. godini, u ovoj godini posluje još uspješnije.\nDukić je, na svečanosti obilježavanja Dana kompanije, naveo da je u prvom polugodištu, u odnosu na isti period prošle, za pet odsto ostvaren rast proizvodnje u sektoru rudarstvo, u sektoru saobraćaj za 20 odsto je povećan obim prevoza robe na međunarodnom, a za 11 odsto na domaćem tržištu, te za 15 odsto povećan obim prevoza putnika.\nU sektoru građevinarstvo vrijednost usluga, prikazana u okviru ukupnog prihoda je, u poređenju sa prvim polugodištem prošle godine, udvostručena, u sektoru mašinstvo i elektroodržavanje prihod je uvećan za 23 odsto, fabrici namještaja i masivnih ploča za 40 odsto, a u sektoru proizvodnja hrane, odnosno konzumnih jaja, za pet odsto.\n“U prvih šest mjeseci ove godine u našem Specijalističkom medicinskom centru obavljena su 15.302 pregleda, što je za 5.000 više, nego tokom cijele prošle godine”, naglasio je Dukić na svečanosti kojoj su prisustvovali i ministar zdravlja i socijalne zaštite Srpske Dragan Bogdanić, narodni poslanici Radovan Višković i Staša Košarac, direktor preduzeća “Putevi Republike Srpske” Nenad Nešić, te direktor Fonda PIO Mladen Milić.\nDukić je istakao da odlične rezultate ostvaruje i Specijalna bolnica iz hirurških oblasti “Boksit”, gdje je za šest mjeseci ove godine urađeno dvosturko više hirurških intervencija nego prošle.\nU “Boksitovom” Porodilištu u istom periodu rođeno je 136 beba, od kojih je 30 sa područja opštine Milići, a 106 sa područja drugih opština, za šta je, po osnovu stimulansa rađanja, kompanija uložila oko 100.000 KM.\n“Iako je ukupan prihod znatno veći u odnosu na isti period prošle godine, nije ostvarena veća dobit, zbog povećanja troškova, za oko dva miliona, od čega, samo po osnovu povećanja cijena goriva i akciza na gorivo, oko 800.000 KM i znatnog pada cijena na tržištu nekih proizvoda”, napomenuo je Dukić.\nOn je naveo da je u investicije uloženo oko 5,5 miliona KM, što je 2,2 puta više u odnosu na isti period prošle godine.\n“Oko 2,8 miliona KM uloženo je u sektor saobraćaj, za nabavku vozila, i oko 900.000 KM u Fabriku namještaja i masivnih ploča”, za nabavku savremene opreme. Znatna sredstva uložena su i u druge sektore”, rekao je Dukić.\nOn je pojasnio da je ovim ulaganjima povećana vrijednost osnovnih sredstava u kompaniji za devet odsto, što je dovelo do potrebe da dodatno bude zaposleno 71 lice, od kojeg je, samo tokom ove godine, 67 novozaposlenih, među njima i 14 pripravnika.\n“Prije mjesec dana za više od polovine zaposlenih povećani su startni koeficijenti i najniža cijena rada, što će uticati na povećanje i platnog fonda i prosječnih plata, do kraja godine”, rekao je Dukić.\nDukiću je na svečanosti direktor Fonda PIO Republike Srpske Mladen Milić uručio plaketu Fonda za doprinos radu te institucije.\nPrethodni članakPočeo “Ilindanski sport fest jedan kup”\nNaredni članakUskoro spomen obilježje u Mokrom


MONTENEGRO -- Montenegrin Prime Minister Dusko Premijer Crne Gore Duško Marković\nCrnoj Gori je u cilju prevazilaženja situacije zbog korona virusa potrebna ekspertiza, analitika i znanje koje nude UN i SZO, ali ovaj trenutak podrazumijeva i konkretnu finansijsku i materijalno-tehničku pomoć, poručio je premijer te zemlje Duško Marković.\nOn je to rekao na sastanku sa stalnom koordinatorkom Ujedinjenih nacija (UN) u Crnoj Gori Fionom Mekluni i šeficom Kancelarije Svjetske zdravstvene organizacije u Crnoj Gori (SZO) Minom Brajović, saopšteno je iz Markovićevog kabineta.\n"Vaše djelovanje na dva kolosijeka, kroz odlučne zdravstveno-bezbjednosne mjere i kroz odmjerene ekonomske mjere i preporuke, zaslužuje poštovanje", ocijenila je Mekluni.\nPremijer Marković je kazao da solidarnost neupitno stanuje u UN, kao i ostale univerzalne vrijednosti koje služe dobrobiti čovječanstva.\n"Ovo je prilika da ih osjetimo na konkretnoj opasnosti, a Crna Gora će ih uvijek i u svakoj situaciji slijediti", rekao je Marković.\nMekluni i Brajović su premijeru Markoviću saopštile da sistem UN u saradnji sa SZO, koja je „lider u odgovoru na ovu pandemiju, stoji na raspolaganju Crnoj Gori za ekspertsku i svaku drugu vrstu pomoći“.\nU Crnoj Gori je do sada evidentirano 14 slučajeva korona virusa.